polyglot-tagger/wikipedia-language-snippets-filtered huggingface dataset:
ಬ್ರಿಸ್ಟಲ್‌ನ ಕಡಲ ಸಂಪರ್ಕಗಳಂತೆ, ನಗರದ ಆರ್ಥಿಕತೆಯೂ ಸಹ ಅಂತರಿಕ್ಷಯಾನ ಉದ್ದಿಮೆ, ರಕ್ಷಣಾ ಕ್ಷೇತ್ರ, ಮಾಧ್ಯಮ, ಮಾಹಿತಿ ತಂತ್ರಜ್ಞಾನ ಮತ್ತು ಆರ್ಥಿಕ ಸೇವಾ ಕ್ಷೇತ್ರಗಳು ಮತ್ತು ಪ್ರವಾಸೋದ್ಯಮ ಕ್ಷೇತ್ರಗಳನ್ನು ಅವಲಂಬಿಸಿದೆ. ಮುಂಚಿನ ರಕ್ಷಣಾ ಸಚಿವಾಲಯದ ಖರೀದಿ ಕಾರ್ಯನಿರ್ವಾಹಕ, ನಂತರ ರಕ್ಷಣಾ ಇಲಾಖೆಯ ಖರೀದಿ ನಿಯೋಗ, ಹಾಗೂ ಇಂದು ರಕ್ಷಣಾ ಉಪಕರಣ ಮತ್ತು ಬೆಂಬಲ ಇಲಾಖೆಯು, ಫಿಲ್ಟನ್‌ನ ಅಬ್ಬೆ ವುಡ್‌ನಲ್ಲಿ‌ ಇದಕ್ಕೆಂದೇ ನಿರ್ಮಿಸಲಾದ ನೂತನ ಪ್ರಧಾನ ಕಾರ್ಯಸ್ಥಳಕ್ಕೆ 1995ರಲ್ಲಿ ಸ್ಥಳಾಂತರಗೊಳಿಸಿತು. ಈ ಸ್ಥಳದಲ್ಲಿ ಸುಮಾರು 7,000ರಿಂದ 8,000 ಜನ ಉದ್ಯೋಗಿಗಳಿದ್ದಾರೆ. ಯ ರಕ್ಷಣಾ ಉಪಕರಣಗಳನ್ನು ಪಡೆದು, ಬೆಂಬಲ ನೀಡುವುದು ಪ್ರಮುಖ ಹೊಣೆಯಾಗಿದೆ.
ಪರಿಸರೀಯ ನಿರ್ವಹಣೆ, ಜೀವನದ ಗುಣಮಟ್ಟ, ಭವಿಷ್ಯ-ಯೋಜನೆಗಳು ಮತ್ತು ಹವಾಮಾನ-ಬದಲಾವಣೆಯನ್ನು ನಿರ್ವಹಿಸುವ ರೀತಿ, ಪುನರ್ಬಳಕೆ ಮತ್ತು ಜೀವವೈವಿಧ್ಯಗಳ ಆಧಾರದ ಮೇಲೆ ಬ್ರಿಸ್ಟಲ್‌ನ್ನು ಯುನೈಟೆಡ್‌ ಕಿಂಗ್ಡಮ್‌ನ ಅತಿ ಜೀವನಾಡಿ ನಗರ ಎಂಬ ದರ್ಜೆ ನೀಡಲಾಗಿದೆ. ಫೊರಮ್‌ ಫಾರ್ ದಿ ಫ್ಯೂಚರ್‌ ಬಿಡುಗಡೆಗೊಳಿಸಿದ 2008ರ ಜೀವನಾಡಿ ನಗರಗಳ ಸೂಚಿಯಲ್ಲಿ ಅಗ್ರಸ್ಥಾನ ಪಡೆಯಿತು. 1977ರಲ್ಲಿ ಸೈಕಲ್‌ಬ್ಯಾಗ್ ‌ ಎಂಬ ರಾಷ್ಟೀಯ ಸೈಕಲ್‌ ಜಾಲ ಸಂಸ್ಥಾಪಿಸಿದ ಸಸ್ಟ್ರಾನ್ಸ್‌ , ಹಾಗೂ 1988ರಲ್ಲಿ ಏವನ್‌ ಫ್ರೆಂಡ್ಸ್‌ ಆಫ್‌ ದಿ ಅರ್ಥ್‌ ಸಂಘಟನೆಯು ಸ್ಥಾಪಿಸಿದ ಲಾಭರಹಿತ ವ್ಯವಹಾರವಾದ ರಿಸೊರ್ಸ್‌ಸೇವರ್ ‌ ಸೇರಿದಂತೆ ಹಲವು ಗಮನಾರ್ಹ ಸ್ಥಳೀಯ ಉಪಕ್ರಮಗಳಿವೆ.
ಆರ್ಡ್ಮನ್‌ ಅನಿಮೇಷನ್ಸ್‌ ನಿರ್ಮಿಸಿರುವ ಸ್ಟಾಪ್‌-ಫ್ರೇಮ್‌ ಅನಿಮೇಷನ್‌ ಚಲನಚಿತ್ರಗಳು ಜಾಹೀರಾತುಗಳು ಮತ್ತು ನೈಸರ್ಗಿಕ ಪ್ರಪಂಚದ ಮೇಲೆ ಕೇಂದ್ರೀಕೃತವಾಗಿರುವ ಕಿರುತೆರೆ ಸರಣಿ ಸಹ ನಗರಕ್ಕೆ ಖ್ಯಾತಿ ಮತ್ತು ಕಲಾತ್ಮಕ ಮನ್ನಣೆ ಸಹ ತಂದುಕೊಟ್ಟಿದೆ. ಬಿಬಿಸಿ ವೆಸ್ಟ್‌ ಹಾಗೂ ಬಿಬಿಸಿ ನ್ಯಾಚುರಲ್‌ ಹಿಸ್ಟರಿ ಯುನಿಟ್‌ನ ಪ್ರಾದೇಶಿಕ ಪ್ರಧಾನ ಕಾರ್ಯಸ್ಥಳ ನಗರದಲ್ಲಿದೆ. ಬ್ರಿಸ್ಟಲ್‌ ಹಾಗೂ ಸುತ್ತ-ಮುತ್ತಲ ಸ್ಥಳಗಳು ಆಗಾಗ್ಗೆ ಬಿಬಿಸಿಯ ನೈಸರ್ಗಿಕ ಇತಿಹಾಸ ಕಾರ್ಯಕ್ರಮಗಳಲ್ಲಿ ಕಾಣಿಸಿಕೊಳ್ಳುತ್ತವೆ. ಇದರಲ್ಲಿ, ಬ್ರಿಸ್ಟಲ್‌ ಮೃಗಾಲಯದಲ್ಲಿ ಚಿತ್ರೀಕರಿಸಲಾದ ಅನಿಮಲ್‌ ಮ್ಯಾಜಿಕ್‌ ಎಂಬ ಮಕ್ಕಳ ಕಿರುತೆರೆ ಕಾರ್ಯಕ್ರಮ ಸಹ ಸೇರಿದೆ.
ಬ್ರಿಸ್ಟಲ್ ನಗರವು ಮಧ್ಯಯುಗದ ಕಾಲದಿಂದಲೂ ಕೌಂಟಿ ಎಂದು ಪರಿಗಣಿಸಲಾಗಿರುವುದು ಅಸಾಮಾನ್ಯ ವಿಚಾರವಾಗಿದೆ. ಕ್ಲಿಫ್ಟನ್‌ನಂತಹ ಹೊರವಲಯ ಪ್ರದೇಶಗಳನ್ನು ವ್ಯಾಪ್ತಿಗೆ ತರಲು ಕೌಂಟಿಯನ್ನು 1835ರಲ್ಲಿ ವಿಸ್ತರಿಸಲಾಯಿತು. 1889ರಲ್ಲಿ ಇದನ್ನು ಕೌಂಟಿ ಆಡಳಿತ ವಿಭಾಗ ಎಂದು ಪರಿಗಣಿಸಲಾಯಿತು. ಈ ಉಕ್ತಿಯನ್ನು ಪರಿಚಯಿಸಿದ್ದು ಇದೇ ಮೊದಲ ಬಾರಿ. ಆದರೂ, 1974ರ ಏಪ್ರಿಲ್‌ 1ರಂದು, ಅಲ್ಪಕಾಲಿಕ ಅಸ್ತಿತ್ವದ ಏವನ್‌ ಕೌಂಟಿಯ ಸ್ಥಳೀಯ ಆಡಳಿತದ ಜಿಲ್ಲೆಯಾಯಿತು. 1996ರ ಏಪ್ರಿಲ್‌ 1ರಂದು, ಏವನ್‌ ಕೌಂಟಿಯನ್ನು ರದ್ದುಗೊಳಿಸಿದಾಗ, ಬ್ರಿಸ್ಟಲ್ ತನ್ನ ಸ್ವಾತಂತ್ರ್ಯ ಮತ್ತು ಕೌಂಟಿ ಮನ್ನಣೆಯನ್ನು ಪುನಃ ಪಡೆದು, ಏಕೀಕೃತ ಅಧಿಕಾರವಾಯಿತು.
ಬ್ರಿಸ್ಟಲ್‌ ನಗರ ಕೇಂದ್ರದ ಪುನರ್ನಿರ್ಮಾಣದಲ್ಲಿ ದೊಡ್ಡ ಗಾತ್ರದ, ಕಡಿಮೆ ವೆಚ್ಚದ 1960ರ ದಶಕದ ಕಾಲಾವಧಿಯ ಗಗನಚುಂಬಿ ವಸತಿ ಕಟ್ಟಡಗಳ ಬಳಕೆ, ಬ್ರೂಟಲಿಸ್ಟ್ ವಾಸ್ತುಶೈಲಿ ಹಾಗೂ ರಸ್ತೆಯ ವಿಸ್ತರಣೆ ಕಾರ್ಯಗಳ ಲಕ್ಷಣಗಳಿಂದ ಕೂಡಿದ್ದವು. 1980ರ ದಶಕದ ಕಾಲಾವಧಿಯಿಂದಲೂ, ಕೆಲವು ಮುಖ್ಯರಸ್ತೆಗಳನ್ನು ಮುಚ್ಚಿದ್ದರಿಂದ ಒಂದು ಹೊಸ ಪ್ರವೃತ್ತಿ ಹೊರಹೊಮ್ಮಿದೆ. ಜಾರ್ಜಿಯನ್‌ ಯುಗದ ಕ್ವೀನ್ಸ್‌ ಸ್ಕ್ವೇರ್‌ ಮತ್ತು ಪೋರ್ಟ್‌ಲೆಂಡ್‌ ಸ್ಕ್ವೇರ್ಗಳ ಮರುಸ್ಥಾಪನೆ, ಬ್ರಾಡ್ಮೀಡ್‌ ವ್ಯಾಪಾರ ಪ್ರದೇಶದ ಪುನಶ್ಚೇತನ ಮತ್ತು ನಗರ ಕೇಂದ್ರದ ಅತ್ಯುನ್ನತ ಯುದ್ಧನಂತರದ ಗೋಪುರಗಳಲ್ಲಿ ಒಂದನ್ನು ನೆಲಸಮಗೊಳಿಸಲಾಯಿತು.
18ನೆಯ ಮತ್ತು 19ನೆಯ ಶತಮಾನದ ಭಾವಚಿತ್ರ ಕಲಾವಿದ ಸರ್‌ ಥಾಮಸ್‌ ಲಾರೆನ್ಸ್‌ ಹಾಗೂ ಸಿಡ್ನಿ ನಗರದ ಮೊದಲ ಹಲವು ಕಟ್ಟಡಗಳ ವಿನ್ಯಾಸಕ 19ನೆಯ ಶತಮಾನದ ವಾಸ್ತುಶಿಲ್ಪಿ ಫ್ರಾನ್ಸಿಸ್‌ ಗ್ರೀನ್ವೆ ಬ್ರಿಸ್ಟಲ್‌ ಮೂಲದವರಾಗಿದ್ದರು. ಇನ್ನೂ ಇತ್ತೀಚೆಗೆ, ಗ್ರ್ಯಾಫಿಟಿ ಕಲಾವಿದ ಬ್ಯಾಂಕ್ಸ್ಕಿಯವರ ಹಲವು ಕಲಾಕೃತಿಗಳನ್ನು ನಗರದಲ್ಲಿ ಕಾಣಬಹುದಾಗಿದೆ. ಕೆಲವು ಪ್ರಸಿದ್ಧ ಹಾಸ್ಯಕಲಾವಿದರು ಬ್ರಿಸ್ಟಲ್‌ ಮೂಲದವರಾಗಿದ್ದಾರೆ. ಇವರಲ್ಲಿ ಜಸ್ಟಿನ್‌ ಲೀ ಕಾಲಿನ್ಸ್‌, ಲೀ ಇವಾನ್ಸ್‌, ರಸೆಲ್‌ ಹಾವರ್ಡ್‌ ಹಾಗೂ ಬರಹಗಾರ/ಹಾಸ್ಯನಟ ಸ್ಟೀಫೆನ್‌ ಮರ್ಚೆಂಟ್‌ ಸೇರಿದ್ದಾರೆ.
ಬ್ರಿಸ್ಟಲ್‌ ನೈಋತ್ಯ ಇಂಗ್ಲೆಂಡ್‌ನಲ್ಲಿರುವ ನಗರ, ಏಕೀಕೃತ ಆಡಳಿತ ಪ್ರದೇಶ ಹಾಗೂ ವಿಧ್ಯುಕ್ತ ಕೌಂಟಿಯಾಗಿದೆ. 2009ರಲ್ಲಿ, ಏಕೀಕೃತ ಆಡಳಿತಕ್ಕೆ ಅಂದಾಜು ಜನಸಂಖ್ಯೆ 433,100ರಷ್ಟಿತ್ತು ಹಾಗೂ ಸುತ್ತಲಿರುವ ಬೃಹತ್‌ ನಗರ ವಲಯದಲ್ಲಿ 1,006,600 ನಿವಾಸಿಗಳು ಎಂದು ಅಂದಾಜು ಮಾಡಲಾಗಿದೆ. ಬ್ರಿಸ್ಟಲ್‌ ಇಂಗ್ಲೆಂಡ್‌ನ ಆರನೆಯ ಹಾಗೂ ಯುನೈಟೆಡ್‌ ಕಿಂಗ್ಡಮ್‌ನ ಎಂಟನೆಯ ಅತಿ ಜನನಿಬಿಡ ನಗರವಾಗಿದೆ. ಇಂಗ್ಲಿಷ್‌ ಪ್ರಮುಖ ನಗರಗಳು‌ ಎನ್ನುವ ಸಮುದಾಯದಲ್ಲಿ ಇದೂ ಸಹ ಒಂದು ಹಾಗೂ ನೈಋತ್ಯ ಇಂಗ್ಲೆಂಡ್‌ನ ಅತಿ ಜನನಿಬಿಡ ನಗರವಾಗಿದೆ.
2008ರಲ್ಲಿ ಕೆಬಾಟ್‌ ಸರ್ಕಸ್‌ ಎಂಬ £500 ದಶಲಕ್ಷ ಪೌಂಡ್‌ ವೆಚ್ಚದ ವ್ಯಾಪಾರ ಕೇಂದ್ರ ತೆರೆಯಲಾಯಿತು. ಈ ಸಂದರ್ಭದಲ್ಲಿ, ಬ್ರಿಸ್ಟಲ್‌ ಇಂಗ್ಲೆಂಡ್‌ನ ಹತ್ತು ಪ್ರಮುಖ ಚಿಲ್ಲರೆ ವ್ಯಾಪಾರ ಕೇಂದ್ರಗಳ ಪೈಕಿ ಒಂದಾಗಲಿದೆಯೆಂದು ಸ್ಥಿರಾಸ್ತಿ ಅಭಿವೃದ್ಧಿದಾರರು ಮತ್ತು ರಾಜಕಾರಣಿಗಳು ಹೇಳಿಕೊಂಡರು. 2009ರಲ್ಲಿ ವಿಶ್ವದ ಹತ್ತು ಪ್ರಮುಖ ನಗರಗಳಲ್ಲಿ ಬ್ರಿಸ್ಟಲ್‌ ಸಹ ಒಂದು ಎಂದು ಅಂತಾರಾಷ್ಟ್ರೀಯ ಪ್ರವಾಸ ಪ್ರಕಟಣಾ ಸಂಸ್ಥೆ ಡೊರ್ಲಿಂಗ್‌ ಕಿಂಡರ್ಸ್ಲೆ ಯುವ ಓದುಗರಿಗಾಗಿ ಐವಿಟ್ನೆಸ್‌ ಕೈಪಿಡಿ ಸರಣಿಗಳಲ್ಲಿ ಆಯ್ಕೆಮಾಡಿತು.
ಗಮನಿಸಿ: ಇದು ಕೇವಲ ಬ್ರಿಸ್ಟಲ್‌ ಏಕೀಕೃತ ಆಡಳಿತದ ಅಂಕಿಅಂಶಗಳನ್ನು ಒಳಗೊಂಡಿದೆ. (ಬ್ರಿಟಿಷ್‌ ಪಟ್ಟಣಪ್ರದೇಶದ ಭಾಗಗಳನ್ನು ಇದು ಹೊರತುಪಡಿಸಿದೆ ಆದರೆ, ಕಿಂಗ್ಸ್‌ವುಡ್‌, ಮ್ಯಾಂಗಾಟ್ಸ್‌ಫೀಲ್ಡ್‌, ಫಿಲ್ಟನ್‌, ವಾರ್ಮ್‌ಲೆ ಇತ್ಯಾದಿಯಂತಹ ಬ್ರಿಸ್ಟಲ್‌ ಗಡಿಯೊಂದಿಗೆ ಹೊಂದಿಕೊಂಡಿರುವ ದಕ್ಷಿಣ ಗ್ಲೌಸೆಸ್ಟರ್ಷೈರ್‌, ಅಥವಾ ಉತ್ತರ ಸಾಮರ್ಸೆಟ್‌ನಲ್ಲಿ ನೆಲೆಗೊಂಡಿವೆ. 2008 ಮತ್ತು 2009 ಇಸವಿಗಳ ಅಂಕಿಅಂಶಗಳು ಅಂಕಿಅಂಶಗಳ ರಾಷ್ಟ್ರೀಯ ಕಾರ್ಯಾಲಯದ ಅಂದಾಜಾಗಿವೆ.
ಸಾಹಿತ್ಯದಲ್ಲಿ, ಹದಿನೆಂಟನೆಯ ಶತಮಾನದ ಕವಿ ಥಾಮಸ್‌ ಚಾಟರ್ಟನ್‌ ಹಾಗೂ 1774ರಲ್ಲಿ ಬ್ರಿಸ್ಟಲ್‌ನ ವೈನ್‌ ಸ್ಟ್ರೀಟ್‌ನಲ್ಲಿ ಜನಿಸಿದ ರಾಬರ್ಟ್‌ ಸೌತೀ ಬ್ರಿಸ್ಟಲ್‌ ಮೂಲದವರಾಗಿದ್ದರು. ಸೌತೀ ಹಾಗೂ ತಮ್ಮ ಸ್ನೇಹಿತ ಸ್ಯಾಮುಯೆಲ್‌ ಟೇಲರ್ ಕೊಲರಿಜ್‌ ಬ್ರಿಸ್ಟಲ್‌ ಫ್ರಿಕರ್‌ ಸಹೋದರಿಯರನ್ನು ವಿವಾಹವಾದರು.
ಐತಿಹಾಸಿಕ ನಗರ ಕೇಂದ್ರದಾಚೆ, ಶ್ರೀಮಂತ ವರ್ತಕರಿಗಾಗಿ ನಿರ್ಮಿತವಾದ ಹಲವು ದೊಡ್ಡ ಟ್ಯೂಡರ್‌ ಭವನಗಳಿವೆ. ಅದೇ ಕಾಲದ ಧರ್ಮಶಾಲೆಗಳು ಮತ್ತು ಸಾರ್ವಜನಿಕ ನಿವಾಸಗಳು ಇಂದಿಗೂ ನಿಂತಿವೆ. ಇವು ಆಧುನಿಕ ಅಭಿವೃದ್ಧಿಯೊಂದಿಗೆ ಸಮ್ಮಿಶ್ರವಾಗಿದೆ. 18ನೆಯ ಶತಮಾನದಲ್ಲಿ ಅಭಿವೃದ್ಧಿ ಹೆಚ್ಚಾದಂತೆ, ಮಧ್ಯಮ-ವರ್ಗದ ಜನರ ವಿಹಾರಕ್ಕಾಗಿ ಹಲವು ಜಾರ್ಜಿಯನ್‌-ಯುಗದ ಚೌಕಗಳನ್ನು ವಿನ್ಯಾಸ ಮಾಡಿ ನಿರ್ಮಿಸಲಾಯಿತು.
ನಗರದ ಹಣಕಾಸು ಸೇವಾ ಕ್ಷೇತ್ರದಲ್ಲಿ ಸುಮಾರು 59,000 ಉದ್ಯೋಗಿಗಳಿದ್ದಾರೆ. ಉನ್ನತ-ತಂತ್ರಜ್ಞಾನ ಕ್ಷೇತ್ರ ಸಹ ಬಹಳ ಮುಖ್ಯವಾಗಿದೆ. 1983ರಲ್ಲಿ ಆರಂಭಗೊಂಡ ಹ್ಯೂಲೆಟ್‌-ಪ್ಯಾಕರ್ಡ್‌ ರಾಷ್ಟ್ರೀಯ ಸಂಶೋಧನಾ ಪ್ರಯೋಗಾಲಯಗಳು ಸೇರಿದಂತೆ 50-ಮೈಕ್ರೊ-ಇಲೆಕ್ಟ್ರಾನಿಕ್ಸ್‌ ಮತ್ತು ಸಿಲಿಕಾನ್‌ ವಿನ್ಯಾಸ ಉದ್ದಿಮೆಗಳಲ್ಲಿ ಸುಮಾರು 5,000 ಮಂದಿ ಉದ್ಯೋಗಿಗಳಿದ್ದಾರೆ.
ಈ ರಂಗಮಂದಿರವನ್ನು ಲಾರೆನ್ಸ್‌ ಒಲಿವಿಯರ್‌ 1946ರಲ್ಲಿ ಸ್ಥಾಪಿಸಿದ್ದರು. ಹಾಸ್ಯಕಲಾವಿದ ಜಾನ್‌ ಕ್ಲೀಸ್‌ ಕ್ಲಿಫ್ಟನ್‌ ಕಾಲೇಜ್‌ನ ವಿದ್ಯಾರ್ಥಿಯಾಗಿದ್ದರು. ಹುಗೊ ವೀವಿಂಗ್‌ ಕ್ವೀನ್‌ ಎಲಿಜಬೆತ್ಸ್‌ ಆಸ್ಪತ್ರೆ ವಿದ್ಯಾಲಯದಲ್ಲಿ ವ್ಯಾಸಂಗ ಮಾಡಿದರು. ಡೇವಿಡ್‌ ಪ್ರೌಸ್‌ ಬ್ರಿಸ್ಟಲ್ ಗ್ರ್ಯಾಮರ್‌ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು.‌
ನಗರವು ತನ್ನ ಸಂಗೀತ ಮತ್ತು ಚಲನಚಿತ್ರೋದ್ಯಮಕ್ಕಾಗಿ ಹೆಸರುವಾಸಿಯಾಗಿದೆ. 2008ರಲ್ಲಿ ಯುರೋಪಿಯನ್‌ ಸಾಂಸ್ಕೃತಿಕ ರಾಜಧಾನಿ ಮಾನ್ಯತೆಗಾಗಿ ಬ್ರಿಸ್ಟಲ್‌ ಅಂತಿಮ ಸುತ್ತನ್ನು ತಲುಪಿತ್ತು. ಅಂತಿಮವಾಗಿ ಈ ಮನ್ನಣೆ ಲಿವರ್ಪೂಲ್‌ಗೆ ಸಂದಿತು.
ಎರಡನೆಯ ಮಹಾಯುದ್ಧದ ಸಮಯದಲ್ಲಿ ನಡೆದ ಬ್ರಿಸ್ಟಲ್‌ ಬ್ಲಿಟ್ಜ್‌ ಬಾಂಬ್ ದಾಳಿಯಲ್ಲಿ, ನಗರ ಕೇಂದ್ರವು ಬಹಳಷ್ಟು ಹಾನಿಯಾಯಿತು. ವ್ಯಾಪಾರ ಮಳಿಗೆಗಳು, ಕಛೇರಿ ಕಟ್ಟಡಗಳು ಮತ್ತು ಬಂದರುಬದಿಯ ಪುನರಾಭಿವೃದ್ಧಿ ಶೀಘ್ರವಾಗಿ ನಡೆಯುತ್ತಿದೆ.
ವಿದೇಶೀಯರಿಗೆ, ಬ್ರಿಸ್ಟಲ್‌ ಯುನೈಟೆಡ್‌ ಕಿಂಗ್ಡಮ್‌ನ ಏಳನೆಯ ಅತಿ ಜನಪ್ರಿಯ ಗಮ್ಯಸ್ಥಳವಾಗಿದೆ. ಪ್ರತಿ ವರ್ಷ ಒಂಬತ್ತು ದಶಲಕ್ಷ ಪ್ರವಾಸಿಗರು ನಗರಕ್ಕೆ ಆಗಮಿಸುವರು.
ಗೋಲಾಕೃತಿಯ ಕಾಂಟ್ಯಾಕ್ಟ್ ಲೆನ್ಸ್ ಎಂದರೆ ದೃಷ್ಟಿಯ ಮೇಲ್ಮೈಗಳ ಒಳಗಿನ ಹಾಗು ಹೊರಗಿನ ಭಾಗಗಳು ಗೋಲದ ಭಾಗಗಳಾಗಿರುತ್ತವೆ. ಒಂದು ಉಬ್ಬಿದ ಮಸೂರವೆಂದರೆ ದೃಷ್ಟಿ ಮೇಲ್ಮೈಗಳಲ್ಲಿ ಒಂದು ಅಥವಾ ಎರಡೂ
ಸಿಲಿಂಡರಾಕಾರದ ಮಸೂರದ ಸಂಯೋಜನೆಯನ್ನು ಹೊಂದಿರುತ್ತದೆ, ಸಾಮಾನ್ಯವಾಗಿ ಗೋಲಾಕಾರದ ಲೆನ್ಸ್ ನ ಪರಿಣಾಮದ ಸಂಯೋಜನೆಯನ್ನು ಹೊಂದಿರುತ್ತದೆ. ಮೈಓಪಿಕ್ ಹಾಗು ಹೈಪರ್ಮೆಟ್ರೋಪಿಕ್ ಉಳ್ಳ ಜನರು ಅಸಮದೃಷ್ಟಿಯನ್ನೂ ಸಹ ಹೊಂದಿರುತ್ತಾರೆ ಹಾಗು ಸಾಮಾನ್ಯವಾಗಿ ಬಳಸಲಾಗುವ ಕಾಂಟ್ಯಾಕ್ಟ್ ಲೆನ್ಸ್ ಗಳು ಇವರಿಗೆ ಸರಿಯಾಗದ ಕಾರಣ ಅವರು ಟಾರಿಕ್ ಲೆನ್ಸ್ ಗಳನ್ನು ಬಳಸಬಹುದು. ಒಂದು ಕಣ್ಣು ಅಸಮದೃಷ್ಟಿಯನ್ನು ಹೊಂದಿದ್ದು ಮತ್ತೊಂದು ಸರಿಯಾಗಿದ್ದರೆ, ರೋಗಿಯು ಒಂದು ಕಣ್ಣಿಗೆ ಗೋಲಾಕಾರದ ಮಸೂರವನ್ನು ಹಾಗು ಮತ್ತೊಂದು ಕಣ್ಣಿಗೆ ಉಬ್ಬಿದ ಮಸೂರವನ್ನು ಧರಿಸಲು ಸೂಚಿಸಲಾಗುತ್ತದೆ. ಸಾಮಾನ್ಯ ಕಾಂಟ್ಯಾಕ್ಟ್ ಲೆನ್ಸ್ ಗಳ ತಯಾರಿಕೆಯಲ್ಲಿ ಬಳಸಲಾಗುವ ಸಾಮಗ್ರಿಗಳಿಂದಲೇ ಉಬ್ಬಿದ ಲೆನ್ಸ್ ಗಳನ್ನು ತಯಾರಿಸಲಾಗುತ್ತದೆ ಆದರೆ ಇವುಗಳು ಹೆಚ್ಚಿನ ಕೆಲವು ಲಕ್ಷಣಗಳನ್ನು ಹೊಂದಿರುತ್ತವೆ:
ಇವುಗಳು ಗೋಲಾಕಾರದ ಹಾಗು ಸಿಲಿಂಡರಾಕಾರದ ಪಥಭ್ರಂಶ ಎರಡೂ ದೋಷಗಳನ್ನು ಸರಿಪಡಿಸುತ್ತದೆ.
ಅವುಗಳು ನಿರ್ದಿಷ್ಟವಾದ 'ಮೇಲ್ಭಾಗ' ಹಾಗು 'ಕೆಳಭಾಗವನ್ನು' ಹೊಂದಿರುತ್ತವೆ, ಏಕೆಂದರೆ ಅವುಗಳು ಕೇಂದ್ರಭಾಗದ ಸುತ್ತಲೂ ಸಮ್ಮಿತೀಯವಾಗಿರುವುದಿಲ್ಲ ಹಾಗು ಇವುಗಳನ್ನು ತಿರುಗಿಸಬಾರದು. ಕಣ್ಣಿನ ಚಲನೆಯನ್ನು ಪರಿಗಣಿಸದೆ ಅವುಗಳ ಸ್ಥಾನವನ್ನು ಕಾಪಾಡಿಕೊಳ್ಳುವಂತೆ ಮಸೂರಗಳನ್ನು ವಿನ್ಯಾಸಗೊಳಿಸಬೇಕು. ಸಾಮಾನ್ಯವಾಗಿ ಮಸೂರಗಳು ಕೆಳಭಾಗದಲ್ಲಿ ದಪ್ಪನಾಗಿರುತ್ತದೆ ಹಾಗು ಈ ದಪ್ಪನಾದ ಭಾಗವನ್ನು ಮೇಲ್ಭಾಗದ ಕಣ್ರೆಪ್ಪೆಯು ಕಣ್ಣನ್ನು ಮಿಟುಕಿಸುವ ಸಮಯದಲ್ಲಿ ಕೆಳಕ್ಕೆ ತಳ್ಳುತ್ತದೆ, ಇದರಿಂದಾಗಿ ಮಸೂರವು ಸರಿಯಾದ ಸ್ಥಾನದಲ್ಲಿ ತಿರುಗಲು ಅವಕಾಶ ನೀಡುತ್ತದೆ . ಉಬ್ಬಿದ ಮಸೂರಗಳು ಸಾಮಾನ್ಯವಾಗಿ ಅವುಗಳ ಅಳವಡಿಕೆಗೆ ಸಹಾಯಕವಾಗುವಂತೆ ಸೂಕ್ಷ್ಮವಾದ ಏಣುಗಳಿಂದ ಸೂಚಿತವಾಗಿರುತ್ತದೆ.
ಉಬ್ಬನ್ನು ಹೊಂದದ ಮಸೂರಗಳಿಗಿಂತ ಇವುಗಳ ತಯಾರಿಕೆಯು ಬಹಳ ದುಬಾರಿಯಾಗಿರುತ್ತದೆ; ಈ ರೀತಿಯಾಗಿ ಅವುಗಳನ್ನು ಸಾಮಾನ್ಯವಾಗಿ ದೀರ್ಘಕಾಲಿಕ ಬಳಕೆಗೆ ಉಪಯೋಗಿಸಲಾಗುತ್ತದೆ. ಬಳಸಿ ಬಿಸಾಡಬಹುದಾದಂತಹ ಉಬ್ಬಿದ ಮಸೂರಗಳನ್ನು 2000ದಲ್ಲಿ ಮೊದಲ ಬಾರಿಗೆ ವಿಸ್ಟಾಕೋನ್ ತಯಾರಿಸಿತು.
ಹೆಚ್ಚಿನ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಅಧಿಕ ಸಂಖ್ಯೆಯಲ್ಲಿ ಒಟ್ಟಿಗೆ ತಯಾರಿಸಲಾಗುತ್ತದೆ.
ಸ್ಪಿನ್-ಕ್ಯಾಸ್ಟ್ ಲೆನ್ಸ್ ಗಳು - ಸ್ಪಿನ್ ಕ್ಯಾಸ್ಟ್ ಲೆನ್ಸ್ ಎಂಬುದು ಒಂದು ಸಾಫ್ಟ್ ಕಾಂಟ್ಯಾಕ್ಟ್ ಲೆನ್ಸ್ ಆಗಿದೆ. ಇದನ್ನು ಅಧಿಕ ವೇಗದ ಪರಿಭ್ರಮಿಸುವ ಅಚ್ಚಿನಲ್ಲಿ ತಿರುಗುವ ದ್ರವರೂಪದ ಸಿಲಿಕೋನ್ ನಿಂದ ತಯಾರಿಸಲಾಗುತ್ತದೆ.
ಲೇದ್ ಟರ್ನ್ಡ್- ಚರಕಿಯಂತ್ರದಿಂದ ರೂಪಿತವಾದ ಕಾಂಟ್ಯಾಕ್ಟ್ ಲೆನ್ಸ್‌ನ್ನು ಚರಕಿಯಂತ್ರದಲ್ಲಿ ತುಂಡರಿಸಿ ಉಜ್ಜಿ ನಯಗೊಳಿಸಲಾಗುತ್ತದೆ. ಮಸೂರವು ಮೊದಲಿಗೆ ಚರಕಿಯಂತ್ರದ ದವಡೆಗಳಿಂದ ಹಿಡಿಯಲಾದ ಸಿಲಿಂಡರಾಕಾರದ ಬಿಲ್ಲೆಯಾಗಿ ಹೊರಬರುತ್ತದೆ. ಕೈಗಾರಿಕೆಗಳಲ್ಲಿ ಬಳಕೆಯಾಗುವ ಮಟ್ಟದ ವಜ್ರವನ್ನು ತುಂಡರಿಸುವ ಒಂದು ಸಾಧನವಾಗಿ ಚರಕಿಯಂತ್ರವು ಒಳಗೊಂಡಿರುತ್ತದೆ. ಚರಕಿಯಂತ್ರವು ಸುಮಾರು 6000 ವೇಗದಲ್ಲಿ ತಿರುಗುತ್ತದೆ. ಕತ್ತರಿಸುವ ಸಾಧನವು ಲೆನ್ಸ್‌ನ ಒಳಗಿನಿಂದ ಬೇಕಾದಷ್ಟು ಪ್ರಮಾಣದ ಪದಾರ್ಥವನ್ನು ತೆಗೆದುಹಾಕುತ್ತದೆ. ಮಸೂರದ ಕಾನ್ಕೇವ್ ಮೇಲ್ಮೈಯನ್ನು ನಂತರದಲ್ಲಿ ಕೆಲವು ಉತ್ತಮ ಮಟ್ಟದ ಅಪಘರ್ಷಕ ಪೇಸ್ಟ್, ತೈಲ, ಹಾಗು ಅಧಿಕ ವೇಗದಲ್ಲಿ ತಿರುಗಿಸಲಾಗುವ ಒಂದು ಸಣ್ಣ ಪಾಲಿಯಸ್ಟರ್ ಹತ್ತಿಯ ಉಂಡೆಯಿಂದ ನಯಗೊಳಿಸಲಾಗುತ್ತದೆ. ಸೂಕ್ಷ್ಮವಾದ ಮಸೂರವನ್ನು ವಿರುದ್ಧವಾದ ರೀತಿಯಲ್ಲಿ ಹಿಡಿದುಕೊಳ್ಳುವ ಸಲುವಾಗಿ, ಮೇಣವನ್ನು ಅಂಟಾಗಿ ಬಳಸಲಾಗುತ್ತದೆ. ಲೆನ್ಸ್ ನ ಕಾನ್ವೆಕ್ಸ್ ಮೇಲ್ಮೈಯನ್ನು ಇದೆ ರೀತಿಯಲ್ಲಿ ತುಂಡರಿಸಿ ಉಜ್ಜಿ ನಯಗೊಳಿಸಲಾಗುತ್ತದೆ.
ಮೋಲ್ಡಡ್ - ಸಾಫ್ಟ್ ಕಾಂಟ್ಯಾಕ್ಟ್ ಲೆನ್ಸ್ ಗಳ ಕೆಲವು ಬ್ರ್ಯಾಂಡ್ ಗಳ ತಯಾರಿಕೆಯಲ್ಲಿ ಅಚ್ಚೊತ್ತುವಿಕೆಯನ್ನು ಬಳಸಲಾಗುತ್ತದೆ. ಪರಿಭ್ರಮಿಸುವ ಅಚ್ಚುಗಳನ್ನು ಬಳಸಲಾಗುತ್ತದೆ ಜೊತೆಗೆ ಕರಗಿಸಿದ ಪದಾರ್ಥವನ್ನು ಅದಕ್ಕೆ ಸೇರಿಸಿ ಅಪಕೇಂದ್ರ ಬಲಗಳಿಂದ ಅದಕ್ಕೆ ಆಕಾರ ನೀಡಲಾಗುತ್ತದೆ. ಅಚ್ಚೊತ್ತುವಿಕೆ ಹಾಗು ಕಂಪ್ಯೂಟರ್ ನಿಯಂತ್ರಣವನ್ನೂ ಸಹ ಹೆಚ್ಚುಕಡಿಮೆ ದೋಷರಹಿತ ಲೆನ್ಸ್‌ಗಳನ್ನು ರೂಪಿಸಲು ಬಳಕೆ ಮಾಡಲಾಗುತ್ತದೆ.
1801ರಲ್ಲಿ, ಕಣ್ಣಿನ ಸ್ಪಷ್ಟತೆಯನ್ನು ಸರಿಹೊಂದಿಸುವ ವಿಧಾನಗಳಿಗೆ ಸಂಬಂಧಿಸಿದಂತೆ ಪ್ರಯೋಗಗಳನ್ನು ನಡೆಸುವಾಗ, ವಿಜ್ಞಾನಿ ಥಾಮಸ್ ಯಂಗ್, ದ್ರಾವಣ ತುಂಬಿದ "ಐಕಪ್" ನ್ನು ರಚಿಸಿದರು. ಇದನ್ನು ಕಾಂಟ್ಯಾಕ್ಟ್ ಲೆನ್ಸ್ ನ ಪೂರ್ವ ರಚನೆಯೆಂದು ಪರಿಗಣಿಸಬಹುದು. ಐಕಪ್‌‌ನ ಕೆಳಭಾಗದಲ್ಲಿ, ಯಂಗ್ ಒಂದು ಸೂಕ್ಷ್ಮದರ್ಶಕ ನೇತ್ರಕವನ್ನು ಅಳವಡಿಸಿದರು. ಆದಾಗ್ಯೂ, ಲಿಯೋನಾರ್ಡೊರ ಮಾದರಿಯಂತೆ, ಯಂಗ್ ರ ಸಾಧನವೂ ಸಹ ಕಣ್ಣಿನ ವಕ್ರೀಕಾರಕ ದೋಷಗಳನ್ನು ಸರಿಪಡಿಸುವ ಉದ್ದೇಶವನ್ನು ಹೊಂದಿರಲಿಲ್ಲ.
ಸರ್ ಜಾನ್ ಹರ್ಸ್ಚೆಲ್, ಎನ್ಸೈಕ್ಲೋಪೀಡಿಯ ಮೆಟ್ರೋಪಾಲಿಟನ ದ 1845ರ ಆವೃತ್ತಿಯ ಅಡಿಟಿಪ್ಪಣಿಯಲ್ಲಿ ಕಣ್ಣಿನ ದೋಷ ಸರಿಪಡಿಸುವಿಕೆಗೆ ಎರಡು ವಿಧಾನಗಳನ್ನು ಸೂಚಿಸಿದರು: ಮೊದಲನೆಯದು "ಪ್ರಾಣಿಯ ಲೋಳೆಯೊಂದಿಗೆ ತುಂಬಿಸಿದ ಗಾಜಿನ ಒಂದು ಗೋಳಾಕಾರದ ಕೋಶ" ಹಾಗು "ಪಾರದರ್ಶಕ ಪಟಲದ ಒಂದು ಅಚ್ಚು, ಇದನ್ನು "ಕೆಲವು ವಿಧವಾದ ಪಾರದರ್ಶಕ ಸಾಧನದ" ಮೇಲೆ ಮುದ್ರಿಯೊತ್ತಬಹುದಾಗಿದೆ. ಆದಾಗ್ಯೂ ಹರ್ಸ್ಚೆಲ್ ಈ ವಿಧಾನಗಳನ್ನು ಎಂದಿಗೂ ಪರೀಕ್ಷಿಸಿರಲಿಲ್ಲವೆಂದು ವರದಿಯಾಗಿದೆ, ಇವುಗಳನ್ನು ನಂತರದಲ್ಲಿ ಹಲವಾರು ಸ್ವತಂತ್ರ ಸಂಶೋಧಕರು ಉದಾಹರಣೆಗೆ ಹಂಗೇರಿಯ . ಡಲ್ಲಾಸ್ ಅಭಿವೃದ್ಧಿಪಡಿಸಿದರು, ಇವರು ಸಜೀವ ಕಣ್ಣುಗಳಿಂದ ಅಚ್ಚುಗಳನ್ನು ನಿರ್ಮಿಸುವ ವಿಧಾನವನ್ನು ಪರಿಪೂರ್ಣಗೊಳಿಸಿದರು. ಮೊದಲ ಬಾರಿಗೆ ಇದು ಮಸೂರಗಳ ತಯಾರಿಕೆಗೆ ಅನುಕೂಲ ಮಾಡಿಕೊಟ್ಟಿತು. ಇದು ಕಣ್ಣಿನ ನಿಖರವಾದ ಆಕಾರಕ್ಕೆ ಅನುಗುಣವಾಗಿ ಸರಿಹೊಂದಿಸಲಾಗಿತ್ತು.
ಕಣ್ಣಿನ ದೋಷ ಸರಿಪಡಿಸುವ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ದೃಷ್ಟಿ ಸುಧಾರಣೆಗೆ ವಿನ್ಯಾಸಗೊಳಿಸಲಾಗುತ್ತದೆ. ಹಲವರಲ್ಲಿ, ಕಣ್ಣಿನ ವಕ್ರೀಕಾರಕ ಸಾಮರ್ಥ್ಯ ಹಾಗು ಕಣ್ಣಿನ ಅಂತರದ ನಡುವೆ ಪರಸ್ಪರ ಹೊಂದಾಣಿಕೆಯಿರುವುದಿಲ್ಲ, ಇದು ವಕ್ರೀಕಾರಕ ದೋಷಕ್ಕೆ ಎಡೆ ಮಾಡಿಕೊಡುತ್ತದೆ. ಕಾಂಟ್ಯಾಕ್ಟ್ ಲೆನ್ಸ್ ಈ ಪರಸ್ಪರ ಅಸಂಬದ್ಧತೆಯನ್ನು ನಿಷ್ಪರಿಣಾಮಗೊಳಿಸುತ್ತದೆ ಜೊತೆಗೆ ಅಕ್ಷಿಪಟದ ಮೇಲೆ ಬೆಳಕು ಸ್ಪಷ್ಟವಾಗಿ ಕೇಂದ್ರೀಕರಿಸಲು ಅವಕಾಶ ನೀಡುತ್ತದೆ. ಕಾಂಟ್ಯಾಕ್ಟ್ ಲೆನ್ಸ್ ನಿಂದ ಸರಿಪಡಿಸಬಹುದಾದ ಕಣ್ಣಿನ ದೋಷಗಳಲ್ಲಿ ಮೈಓಪಿಯ , ಹೈಪರ್ಮೆಟ್ರೋಪಿಯ , ಅಸ್ಟಿಗ್ಮ್ಯಾಟಿಸಂ ಹಾಗು ಪ್ರಿಸ್ಬಓಪಿಯ ಗಳು ಸೇರಿವೆ. ಕಾಂಟ್ಯಾಕ್ಟ್ ಗಳನ್ನು ಧರಿಸುವವರು ಸಾಮಾನ್ಯವಾಗಿ ಪ್ರತಿ ರಾತ್ರಿ ಅಥವಾ ಕೆಲವು ದಿನಗಳಿಗೊಮ್ಮೆ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಬಿಚ್ಚಿಡಬೇಕು, ಇದು ಕಾಂಟ್ಯಾಕ್ಟ್ ನ ಬ್ರ್ಯಾಂಡ್ ಹಾಗು ಶೈಲಿಯನ್ನು ಅವಲಂಬಿಸಿರುತ್ತದೆ. ಇತ್ತೀಚಿನ ದಿನಗಳಲ್ಲಿ, ಆರ್ತೋಕೆರಟಾಲಜಿಯ ಬಗ್ಗೆ ಆಸಕ್ತಿಯು ಮತ್ತೆ ಉಂಟಾಗುತ್ತಿದೆ. ಪಾರದರ್ಶಕ ಪಟಲದ ಮೇಲೆ ಒತ್ತಡ ಹಾಕಿ ಅಕ್ಷಿಪಟದ ಮೇಲೆ ನೇರ ಬೆಳಕು ಬೀಳುವಂತೆ ಮಾಡಿ ಸಮೀಪದೃಷ್ಟಿಯನ್ನು ಸರಿಪಡಿಸುತ್ತದೆ ಹಾಗು ಕಣ್ಣಿಗೆ ಕಾಂಟ್ಯಾಕ್ಟ್ ಲೆನ್ಸ್ ಅಥವಾ ಕನ್ನಡಕಗಳ ಸಹಾಯವನ್ನು ಹಗಲು ಹೊತ್ತಿನಲ್ಲಿ ಇಲ್ಲದಂತಾಗಿಸುತ್ತದೆ.
ಆಮ್ಲಜನಕದ ಪ್ರವೇಶಸಾಧ್ಯತೆಯನ್ನು ಒದಗಿಸುವುದರ ಜೊತೆಗೆ, ಸಿಲಿಕೋನ್, ಮಸೂರದ ಮೇಲ್ಮೈಯನ್ನು ಅಧಿಕವಾಗಿ ದುರಾರ್ದ್ರಿಯಗೊಳಿಸುತ್ತದೆ ಹಾಗು "ತೇವವಾಗುವುದನ್ನು" ಕಡಿಮೆ ಮಾಡುತ್ತದೆ. ಇದು ಸತತವಾಗಿ ಲೆನ್ಸ್ ನ ಧಾರಣೆಯ ಸಮಯದಲ್ಲಿ ಕಿರಿಕಿರಿಯನ್ನು ಹಾಗು ಶುಷ್ಕತೆಯನ್ನು ಉಂಟುಮಾಡುತ್ತದೆ. ದುರಾರ್ದ್ರೀಯತೆಯನ್ನು ಸರಿದೂಗಿಸಿ ಮಸೂರಗಳನ್ನು ಹೆಚ್ಚು ಜಲಾರ್ದ್ರೀಯಗೊಳಿಸುವ ಸಲವಾಗಿ ಹೈಡ್ರೋಜೆಲ್ ಗಳನ್ನು ಸೇರಿಸಲಾಗುತ್ತದೆ . ಆದಾಗ್ಯೂ ಮಸೂರದ ಮೇಲ್ಮೈ ದುರಾರ್ದ್ರೀಯವಾಗಿಯೇ ಉಳಿಯುತ್ತದೆ. ಈ ಕಾರಣದಿಂದಾಗಿ ಕೆಲವು ಮಸೂರಗಳು ಪ್ಲಾಸ್ಮ ಸಂಸ್ಕರಣೆಗಳ ಮೂಲಕ ಮೇಲ್ಮೈನ ಪರಿವರ್ತನಾ ಪ್ರಕ್ರಿಯೆಗೆ ಒಳಗಾಗುತ್ತದೆ. ಇದು ಮಸೂರದ ಮೇಲ್ಮೈನ ದುರಾರ್ದ್ರೀಯ ಸ್ವರೂಪವನ್ನು ಮಾರ್ಪಡಿಸುತ್ತದೆ. ಇತರ ಲೆನ್ಸ್ ಮಾದರಿಗಳು, ಮಸೂರದ ಮೇಲ್ಮೈಯನ್ನು ಜಲಾರ್ದ್ರೀಯಗೊಳಿಸುವ ಸಲುವಾಗಿ ಆಂತರಿಕ ಮರುಆರ್ದ್ರನ ಕಾರಕಗಳನ್ನು ಒಟ್ಟುಗೂಡಿಸಿಕೊಳ್ಳುತ್ತವೆ. ಮೂರನೇ ಪ್ರಕ್ರಿಯೆಯು ದೀರ್ಘಕಾಲಿಕ ಮೂಲಾಧಾರದ ಪಾಲಿಮರ್ ಸರಪಣಿಯನ್ನು ಬಳಕೆ ಮಾಡುತ್ತದೆ.ಇದರ ಪರಿಣಾಮವಾಗಿ ಅಡ್ಡ ಸಂಪರ್ಕವನ್ನು ಕಡಿಮೆ ಮಾಡುತ್ತದೆ. ಜೊತೆಗೆ ಇದು ಮೇಲ್ಮೈಯನ್ನು ಮಾರ್ಪಡಿಸದೆ ಅಥವಾ ಸಂಯೋಜನೀಯ ಕಾರಕಗಳಿಲ್ಲದೆ ಆರ್ದ್ರತೆಯನ್ನು ಹೆಚ್ಚಿಸುತ್ತದೆ.
1887ರಲ್ಲಿ ಜರ್ಮನಿಯ ಗಾಜೂದುಗ, . ಮುಲ್ಲರ್, ಪಾರದರ್ಶಕವಾದ ಹಾಗು ಸಹ್ಯವಾದ ಕಣ್ಣಿನ ಮೊದಲ ರಕ್ಷಕವನ್ನು ತಯಾರಿಸಿದರು. 1887ರಲ್ಲಿ, ಜರ್ಮನಿಯ ನೇತ್ರತಜ್ಞ ಅಡಾಲ್ಫ್ ಗ್ಯಾಸ್ಟನ್ ಯುಗೆನ್ ಫಿಕ್ಕ್ ಯಶಸ್ವಿಯಾಗಿ ಮೊದಲ ಬಾರಿಗೆ ಕಾಂಟ್ಯಾಕ್ಟ್ ಲೆನ್ಸ್ ನ್ನು ರಚಿಸಿ ಅದನ್ನು ಅಳವಡಿಸಿದರು. ಜುರಿಚ್ ನಲ್ಲಿ ಕೆಲಸ ಮಾಡುವ ಸಂದರ್ಭದಲ್ಲಿ, ಅವರು ನಾಭೀಕರಿಸಿಲ್ಲದ ಸ್ಕ್ಲೆರಲ್ ಸಂಪರ್ಕ ಚಿಪ್ಪುಗಳನ್ನು ರಚಿಸುವ ಬಗ್ಗೆ ವಿವರಣೆ ನೀಡಿದರು, ಇದು ಪಾರದರ್ಶಕ ಪಟಲದ ಸುತ್ತಲಿರುವ ಹೆಚ್ಚೇನೂ ಸೂಕ್ಷ್ಮವಲ್ಲದ ಜೀವಕೋಶದ ಅಂಚುಕಟ್ಟಿನಲ್ಲಿ ಇರಿಸಲಾಗಿತ್ತು. ಹಾಗು ಆರಂಭದಲ್ಲಿ ಮೊಲಗಳ ಮೇಲೆ, ನಂತರದಲ್ಲಿ ಸ್ವತಃ ಅವರಿಗೆ, ಹಾಗು ಕಡೆಯದಾಗಿ ಸ್ವಯಂಸೇವಕರ ಒಂದು ಸಣ್ಣ ಗುಂಪಿನ ಮೇಲೆ ಪ್ರಾಯೋಗಿಕವಾಗಿ ಜೋಡಿಸಲಾಯಿತು. ಈ ಮಸೂರಗಳನ್ನು ಬಲವಾಗಿ ಊದಿದ ಗಾಜಿನಿಂದ ತಯಾರಿಸಲಾಗಿತ್ತು ಹಾಗು ಇವುಗಳ ವ್ಯಾಸ 18-21 ಮಿಲಿಮೀಟರ್ ನಷ್ಟಿರುತ್ತಿದ್ದವು. ಪಾರದರ್ಶಕ ಪಟಲ/ಜಡ್ಡುಗಂಟು ಹಾಗು ಗಾಜಿನ ನಡುವಿನ ಖಾಲಿ ಜಾಗವನ್ನು ಫಿಕ್ ಡೆಕ್ಸ್‌ಟ್ರೋಸ್ ದ್ರಾವಣದ ಮೂಲಕ ಭರ್ತಿಮಾಡಿದರು. ಅವರು ಮಾರ್ಚ್ 1888ರಲ್ಲಿ, ಆರ್ಚಿವ್ ಫುರ್ ಆಗೆನ್ಹೆಯಿಲ್ಕುಂಡೆ ಎಂಬ ನಿಯತಕಾಲಿಕದಲ್ಲಿ ತಮ್ಮ ಲೇಖನ "ಕಾಂಟ್ಯಾಕ್ಟ್ ಬ್ರಿಲ್ಲೇ"ಯನ್ನು ಪ್ರಕಟಿಸಿದರು.
ನಿತ್ಯ ಬಳಕೆ ಯ ಕಾಂಟ್ಯಾಕ್ಟ್ ಲೆನ್ಸ್ ನ್ನು ಮಲಗುವ ಮುಂಚೆ ಕಳಚಿಡುವಂತೆ ವಿನ್ಯಾಸಗೊಳಿಸಲಾಗಿರುತ್ತದೆ. ಒಂದು ಎಕ್ಸ್ಟೆನ್ಡೆಡ್ ವೇರ್ ಕಾಂಟ್ಯಾಕ್ಟ್ ಲೆನ್ಸ್ ನ್ನು ಸತತವಾಗಿ ಹಗಲು ರಾತ್ರಿ ಧರಿಸುವಂತೆ ವಿನ್ಯಾಸಗೊಳಿಸಲಾಗಿರುತ್ತದೆ, ಮಾದರಿಯಾಗಿ 6 ಅಥವಾ ಅದಕ್ಕೂ ಹೆಚ್ಚಿನ ಕ್ರಮಾನುಗತ ರಾತ್ರಿಗಳು. ಹೊಸ ಪರಿಕರಗಳು, ಉದಾಹರಣೆಗೆ ಸಿಲಿಕಾನ್ ಹೈಡ್ರೋಜೆಲ್ ಗಳನ್ನು, ಇನ್ನೂ ಅಧಿಕ ಅಂದರೆ ಕ್ರಮಾನುಗತವಾಗಿ 30 ಸತತ ರಾತ್ರಿಗಳಷ್ಟು ದೀರ್ಘಕಾಲಿಕವಾಗಿ ಧರಿಸಲು ಅವಕಾಶವಿರುತ್ತದೆ; ಇಂತಹ ದೀರ್ಘಕಾಲಿಕ-ಧಾರಣೆಯ ಮಸೂರಗಳನ್ನು ಸಾಮಾನ್ಯವಾಗಿ ಕಂಟಿನಿಯಸ್ ವೇರ್ ಎಂದು ಕರೆಯಲಾಗುತ್ತದೆ. ಸಾಧಾರಣವಾಗಿ, ದೀರ್ಘಕಾಲಿಕ ಬಳಕೆಯ ಮಸೂರಗಳನ್ನು ನಿರ್ದಿಷ್ಟ ಅವಧಿಯ ನಂತರ ಎಸೆದುಬಿಡಲಾಗುತ್ತದೆ. ಇವುಗಳ ಅನುಕೂಲಗಳಿಂದಾಗಿ ಇವುಗಳ ಜನಪ್ರಿಯತೆಯು ಅಧಿಕವಾಗಿದೆ. ದೀರ್ಘಕಾಲಿಕ ಹಾಗು ಸತತ ಧಾರಣೆಯ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಅವುಗಳ ಅಧಿಕ ಆಮ್ಲಜನಕ ಪ್ರವೇಶಸಾಧ್ಯತೆಯ ಕಾರಣದಿಂದಾಗಿ ದೀರ್ಘಕಾಲಿಕವಾಗಿ ಬಳಕೆ ಮಾಡಬಹುದಾಗಿದೆ(ಒಂದು ಮಾದರಿಯಾಗಿ ಸಾಂಪ್ರದಾಯಿಕ ಸಾಫ್ಟ್ ಲೆನ್ಸ್ ಗಳಿಗಿಂತ 5-6 ಬಾರಿ ಅಧಿಕವಾಗಿ ಬಳಕೆಮಾಡಬಹುದು), ಇದು ಕಣ್ಣನ್ನು ಆರೋಗ್ಯಕರವಾಗಿ ಕಾಪಾಡಲು ಸಹಾಯಕವಾಗಿದೆ.
ಅಂತರಜಾಲದ ಮೂಲಕ ಕಾಂಟಾಕ್ಟ್ ಲೆನ್ಸ್‌ಗಳಿಗೆ ಆದೇಶ ನೀಡಿ ಹಲವು ಜನರು ಈಗಾಗಲೇ ಅವುಗಳನ್ನು ಧರಿಸುತ್ತಾರೆ. ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, 2004ರಲ್ಲಿ ಜಾರಿಗೆ ಬಂದ ಫೇರ್ನೆಸ್ಸ್ ಟು ಕಾಂಟ್ಯಾಕ್ಟ್ ಲೆನ್ಸ್ ಕನ್ಸ್ಯೂಮರ್ಸ್ ಆಕ್ಟ್, ರೋಗಿಗಳಿಗೆ ಕಾಂಟ್ಯಾಕ್ಟ್ ಲೆನ್ಸ್ ಲಿಖಿತಸೂಚಿಯನ್ನು ಖಾತ್ರಿಪಡಿಸಿ ಅವುಗಳನ್ನು ಒದಗಿಸುವ ಉದ್ದೇಶವನ್ನು ಹೊಂದಿತ್ತು. ಕಾನೂನಿನ ಪ್ರಕಾರ ಗ್ರಾಹಕರು ತಮ್ಮ ಕಾಂಟ್ಯಾಕ್ಟ್ ಲೆನ್ಸ್‌ನ ಲಿಖಿತಸೂಚಿಯ ಒಂದು ಪ್ರತಿಯನ್ನು ಪಡೆಯುವ ಹಕ್ಕನ್ನು ಹೊಂದಿದ್ದಾರೆ. ಇದು ಅವರಿಗೆ ತಮಗೆ ಇಷ್ಟವಾಗುವ ವ್ಯವಹಾರ ವೇಳೆಯಲ್ಲಿ ಲಿಖಿತಸೂಚಿಯನ್ನು ತುಂಬಲು ಅವಕಾಶ ಒದಗಿಸುತ್ತದೆ. ಲಿಖಿತ ಸೂಚಿ ನೀಡುವ ಮೂಲ ವೈದ್ಯರು ಎಂಟು ಗಂಟೆಗಳ ಕಾಲದ ವ್ಯವಹಾರ ವೇಳೆಯಲ್ಲಿ ಉತ್ತರಿಸದಿದ್ದರೆ, ಆನ್ಲೈನ್ ಮಾರಾಟಗಾರರು ಲಿಖಿತಸೂಚಿಯನ್ನು ಭರ್ತಿ ಮಾಡುವ ಅವಕಾಶದ ಬಗ್ಗೆ ಕೆಲವು ವಿವಾದಗಳು ಹುಟ್ಟಿಕೊಂಡಿವೆ. ಏಕೆಂದರೆ ಪರಿಶೀಲನೆಗಳನ್ನು ಲಿಖಿತಸೂಚಿ ವೈದ್ಯರ ಮುಗಿದ ಕೆಲಸದ ಅವಧಿಯಲ್ಲಿ ಆಗಾಗ್ಗೆ ಕಳಿಸಲಾಗುತ್ತದೆ. ಇದರಿಂದ ಅವಧಿ ಮುಗಿದ ಲಿಖಿತ ಸೂಚಿಯನ್ನು ಕೂಡ ಭರ್ತಿ ಮಾಡುವುದಕ್ಕೆ ಅವಕಾಶ ಮಾಡಿಕೊಡುತ್ತದೆ.
ಕಾಂಟ್ಯಾಕ್ಟ್ ಲೆನ್ಸ್ ಎಂಬುದು ಕಣ್ಣಿನ ದೋಷ ಸರಿಪಡಿಸುವ, ಕಾಸ್ಮೆಟಿಕ್ , ಅಥವಾ ಚಿಕಿತ್ಸೆಯ ಮೂಲಕ ಸರಿಪಡಿಸುವ ಮಸೂರವಾಗಿದೆ. ಇದನ್ನು ಸಾಮಾನ್ಯವಾಗಿ ಕಣ್ಣಿನ ಪಾರದರ್ಶಕ ಪಟಲ ಮೇಲೆ ಅಳವಡಿಸಲಾಗುತ್ತದೆ. 1508ರಲ್ಲಿ ಕಾಂಟ್ಯಾಕ್ಟ್ ಲೆನ್ಸ್ ಗಳ ಬಗ್ಗೆ ಕಲ್ಪನೆಯನ್ನು ಮೊದಲ ಬಾರಿಗೆ ವರ್ಣಿಸಿದ ಹಾಗು ಅವುಗಳ ರೇಖಾಚಿತ್ರಗಳನ್ನು ರಚಿಸಿದ ಕೀರ್ತಿ ಲಿಯೋನಾರ್ಡೊ ಡಾ ವಿಂಚಿಗೆ ಸಲ್ಲುತ್ತದೆ, ಆದರೆ ಇದು 300 ವರ್ಷಗಳಿಗಿಂತ ಹೆಚ್ಚಿನ ನಂತರದ ಕಾಲವಾಗಿತ್ತು. ಅದಕ್ಕಿಂತ ಮುಂಚೆ ಕಾಂಟ್ಯಾಕ್ಟ್ ಲೆನ್ಸ್‌ಗಳನ್ನು ವಾಸ್ತವವಾಗಿ ರಚಿಸಿ, ಅದನ್ನು ಕಣ್ಣಿನ ಮೇಲೆ ಧರಿಸಲಾಗುತ್ತಿತ್ತು. ಆಧುನಿಕ ಸಾಫ್ಟ್ ಕಾಂಟ್ಯಾಕ್ಟ್ ಲೆನ್ಸ್‌ಗಳನ್ನು ಜೆಕ್ ನ ರಸಾಯನವಿಜ್ಞಾನಿ ಒಟ್ಟೋ ವಿಚ್ಟೆರ್ಲೇ ಹಾಗು ಅವರ ಸಹಾಯಕ ಡ್ರಹೋಸ್ಲಾವ್ ಲಿಮ್ ಸಂಶೋಧಿಸಿದರು. ಜೊತೆಗೆ ಇವರು ಅದರ ತಯಾರಿಕೆಯಲ್ಲಿ ಬಳಸಲಾಗುವ ಜೆಲ್ ನ್ನೂ ಸಹ ಮೊದಲ ಬಾರಿಗೆ ಕಂಡುಹಿಡಿದರು.
ಕಾಂಟ್ಯಾಕ್ಟ್ ಲೆನ್ಸ್ ನ್ನು ಧರಿಸಲು ನೀಡುವ ಲಿಖಿತಸೂಚಿಯು ಸಾಮಾನ್ಯವಾಗಿ ಸೂಕ್ತ ಅರ್ಹತೆಯನ್ನು ಹೊಂದಿರುವ ಕಣ್ಣಿನ ತಜ್ಞರಿಗೆ ಮಾತ್ರ ಸೀಮಿತವಾಗಿದೆ. ಅಮೆರಿಕ ಸಂಯುಕ್ತ ಸಂಸ್ಥಾನದಂತಹ ರಾಷ್ಟ್ರಗಳಲ್ಲಿ(ಇಲ್ಲಿ ಎಲ್ಲ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಫುಡ್ ಅಂಡ್ ಡ್ರಗ್ ಅಡ್ಮಿನಿಸ್ಟ್ರೆಶನ್ ವೈದ್ಯಕೀಯ ಸಾಧನವೆಂದು ಪರಿಗಣಿಸುತ್ತದೆ), ಯುನೈಟೆಡ್ ಕಿಂಗ್ಡಂ ಹಾಗು ಆಸ್ಟ್ರೇಲಿಯದಲ್ಲಿ, ಸಾಮಾನ್ಯವಾಗಿ ಇದಕ್ಕೆ ದೃಷ್ಟಿಮಾಪನಕಾರರು ಜವಾಬ್ದಾರರಾಗಿರುತ್ತಾರೆ. ಫ್ರಾನ್ಸ್ ಹಾಗು ಪೂರ್ವ ಯುರೋಪಿಯನ್ ದೇಶಗಳಲ್ಲಿ, ನೇತ್ರಶಾಸ್ತ್ರಜ್ಞರು ಇದರಲ್ಲಿ ಪ್ರಮುಖ ಪಾತ್ರ ವಹಿಸುತ್ತಾರೆ. ವಿಶ್ವದ ಇತರ ಭಾಗಗಲ್ಲಿ, ನೇತ್ರತಜ್ಞರು ಸಾಮಾನ್ಯವಾಗಿ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಧರಿಸಲು ಲಿಖಿತ ಸೂಚಿ ನೀಡುತ್ತಾರೆ. ಕಾಂಟ್ಯಾಕ್ಟ್ ಲೆನ್ಸ್ ಹಾಗು ಕನ್ನಡಕಗಳಿಗೆ ಒಂದೇ ತೆರನಾದ ಲಿಖಿತಸೂಚಿಗಳಿರಬಹುದು, ಆದರೆ ಇದನ್ನು ಅದಲುಬದಲು ಮಾಡಲು ಸಾಧ್ಯವಿಲ್ಲ.
ಆದಾಗ್ಯೂ, ಲೆನ್ಸ್ ಗಳು ತಮ್ಮದೇ ಆದ ಅಡ್ಡ ಪರಿಣಾಮಗಳನ್ನು ಹೊಂದಿದೆ: ಲೆನ್ಸ್ ಮೂಲಕ ಪಾರದರ್ಶಕ ಪಟಲಕ್ಕೆ ಆಮ್ಲಜನಕವನ್ನು ಒಯ್ಯುವುದಿಲ್ಲ. ಇದು ಹಲವಾರು ವೈದ್ಯಕೀಯ ವ್ಯತಿರಿಕ್ತ ಪರಿಣಾಮವನ್ನು ಉಂಟುಮಾಡಬಹುದು. 1970ರ ಕೊನೆಯ ಭಾಗದಲ್ಲಿ, ಹಾಗು 1980 ಹಾಗು 1990ರ ಉದ್ದಕ್ಕೂ, ಆಮ್ಲಜನಕದ-ಪ್ರವೇಶಸಾಧ್ಯವಾಗುವಂತಹ ಸುಧಾರಿತ ರಿಜಿಡ್ ಪರಿಕರಗಳನ್ನು ಅಭಿವೃದ್ಧಿಪಡಿಸಲಾಯಿತು. ಒಟ್ಟಾರೆಯಾಗಿ, ಈ ಪಾಲಿಮರ್ ಗಳನ್ನು ರಿಜಿಡ್ ಗ್ಯಾಸ್ ಪರ್ಮೀಯಬಲ್ ಅಥವಾ '' ಸಾಮಗ್ರಿಗಳು ಅಥವಾ ಮಸೂರಗಳೆಂದು ಕರೆಯಲಾಗುತ್ತದೆ. ಕಠಿಣ ಮಸೂರಗಳ ಒಂದು ಪ್ರಯೋಜನವೆಂದರೆ, ತಮ್ಮ ಅರಂಧ್ರಗಳ ಸ್ವಭಾವದಿಂದಾಗಿ, ಇವುಗಳು ರಾಸಾಯನಿಕಗಳನ್ನಾಗಲಿ ಅಥವಾ ಹೊಗೆಯನ್ನಾಗಲಿ ಹೀರಿಕೊಳ್ಳುವುದಿಲ್ಲ. ಇತರ ಕಾಂಟ್ಯಾಕ್ಟ್ ಮಾದರಿಗಳು ಇಂತಹ ಸಂಯುಕ್ತಗಳನ್ನು ಹೀರಿಕೊಂಡರೆ, ಇದನ್ನು ಧರಿಸಿ ನಿಯಮಿತವಾಗಿ ವರ್ಣಚಿತ್ರಣ ಅಥವಾ ಇತರ ರಾಸಾಯನಿಕ ಪ್ರಕ್ರಿಯೆಗೆ ಒಳಪಡುವವರಿಗೆ ಇದು ಸಮಸ್ಯೆಯಾಗಿ ಪರಿಣಮಿಸಬಹುದು.
ಸಾಫ್ಟ್ ಲೆನ್ಸ್ ಗಳನ್ನು ಸಾಮಾನ್ಯವಾಗಿ ವಕ್ರಿಕಾರಕವಲ್ಲದ ಕಣ್ಣಿನ ದೋಷಗಳ ಚಿಕಿತ್ಸೆ ಹಾಗು ಅವುಗಳ ನಿರ್ವಹಣೆಗೆ ಬಳಸಲಾಗುತ್ತದೆ. ಕಣ್ಣುಪಟ್ಟಿಯ ಕಾಂಟ್ಯಾಕ್ಟ್ ಲೆನ್ಸ್ ಗಳು ಗಾಯಗೊಂಡ ಅಥವಾ ಸೋಂಕು ತಗುಲಿದ ಪಾರದರ್ಶಕ ಪಟಲವನ್ನು, ಮಿಟುಕಿಸುವ ಕಣ್ರೆಪ್ಪೆಗಳನ್ನು ಪದೇ ಪದೇ ಉಜ್ಜುವಿಕೆಯಿಂದ ರಕ್ಷಿಸುತ್ತದೆ. ಪರಿಣಾಮವಾಗಿ ಕಣ್ಣು ಬೇಗನೆ ಗುಣವಾಗಲು ಅವಕಾಶ ಮಾಡಿಕೊಡುತ್ತದೆ. ಇವುಗಳನ್ನು ಬುಲ್ಲಸ್ ಕೆರಟೋಪಥಿ, ಕಣ್ಣಿನ ಶುಷ್ಕತೆ, ಪಾರದರ್ಶಕ ಪಟಲದ ಹುಣ್ಣುಗಳು ಹಾಗು ಸವೆತ, ಕೆರಟೈಟಿಸ್, ಪಾರದರ್ಶಕ ಪಟಲದ ದ್ರವಶೋಥ, ಡೆಸ್ಸೆಮೆಟೋಸೆಲೆ, ಪಾರದರ್ಶಕ ಪಟಲದ ಎಕ್ಟಾಸಿಸ್, ಮೂರೆನ್ ಹುಣ್ಣು, ಪಾರದರ್ಶಕ ಪಟಲದ ಹಿಂಭಾಗದ ದೋಷ, ಹಾಗು ನ್ಯೂರೋಟ್ರೋಫಿಕ್ ಕೆರಟೋಕಾಂಜಂಕ್ಟಿವಿಟಿಸ್ ನಂತಹ ಕಣ್ಣಿನ ದೋಷಗಳನ್ನು ಸರಿಪಡಿಸಲು ಬಳಸಲಾಗುತ್ತದೆ. ಕಣ್ಣಿಗೆ ಔಷಧವನ್ನು ತಲುಪಿಸುವ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನೂ ಸಹ ಅಭಿವೃದ್ಧಿಪಡಿಸಲಾಗಿದೆ.
ದೀರ್ಘಕಾಲಿಕ ಮಸೂರವನ್ನು ಬಳಸುವವರು ಪಾರದರ್ಶಕ ಪಟಲದ ಸೋಂಕುಗಳು ಹಾಗು ಪಾರದರ್ಶಕ ಪಟಲದ ಹುಣ್ಣುಗಳಿಗೆ ಈಡಾಗುವ ಸಂಭವವಿದೆ, ಇದಕ್ಕೆ ಮುಖ್ಯ ಕಾರಣ ಮಸೂರಗಳ ಬಗ್ಗೆ ಕಡಿಮೆ ಗಮನ ಹರಿಸುವುದು ಹಾಗು ಅದನ್ನು ಶುಚಿಯಾಗಿ ಇಟ್ಟುಕೊಳ್ಳದಿರುವುದು, ಕಣ್ಣೀರು ಪೊರೆಯ ಅಸ್ಥಿರತೆ, ಹಾಗು ಬ್ಯಾಕ್ಟೀರಿಯಾದ ನಿಶ್ಚಲತೆ. ದೀರ್ಘಕಾಲಿಕ ಲೆನ್ಸ್ ಧಾರಣೆಯಿಂದ ಐತಿಹಾಸಿಕವಾಗಿ ಪಾರದರ್ಶಕ ಪಟಲದ ನಿಯೋವ್ಯಾಸ್ಕ್ಯುಲರೈಜೇಶನ್ ಒಂದು ಸಾಮಾನ್ಯವಾದ ತೊಡಕು ಉಂಟಾಗುತ್ತದೆ. ಆದಾಗ್ಯೂ ಸಿಲಿಕೋನ್ ಹೈಡ್ರೋಜೆಲ್‌ನ ದೀರ್ಘಕಾಲಿಕ ಧಾರಣೆಯಲ್ಲಿ ಈ ಸಮಸ್ಯೆಯು ಕಂಡುಬರುವುದಿಲ್ಲ. ದೀರ್ಘಕಾಲಿಕ ಮಸೂರದ ಬಳಕೆಯಿಂದಾಗಿ ಉಂಟಾಗುವ ಸಾಮಾನ್ಯವಾದ ತೊಡಕೆಂದರೆ ಸಾಮಾನ್ಯವಾಗಿ ಅಲರ್ಜಿ ಉಂಟುಮಾಡುವ ಕೆಂಗಣ್ಣು ಬೇನೆ ಅಥವಾ ಜೈಂಟ್ ಪ್ಯಾಪಿಲ್ಲರಿ ಕಾಂಜಂಕ್ಟಿವಿಟಿಸ್ , ಇದು ಕೆಲವೊಂದು ಬಾರಿ ಕಾಂಟ್ಯಾಕ್ಟ್ ಲೆನ್ಸ್ ಗಳ ಕಳಪೆಯಾದ ಜೋಡಣೆಯಿಂದ ಉಂಟಾಗುತ್ತದೆ.
ರಿಜಿಡ್ ಮಸೂರಗಳು ಸುಮಾರು 120 ವರ್ಷಗಳಷ್ಟು ಹಳೆಯದೆನಿಸಿದರೆ, ಸಾಫ್ಟ್ ಲೆನ್ಸ್‌ಗಳು ಇತ್ತೀಚಿನ ಪರಿಶೋಧವಾಗಿದೆ. ಒಟ್ಟೋ ವಿಚ್ಟೆರ್ಲೇ ಅಭಿವೃದ್ಧಿಪಡಿಸಿದ ಸಾಫ್ಟ್ ಲೆನ್ಸ್ ಗಳು, 1960ರಲ್ಲಿ ಕೆಲವು ದೇಶಗಳಲ್ಲಿ ಮೊದಲ ಸಾಫ್ಟ್ ಮಸೂರಗಳ ಬಿಡುಗಡೆಗೆ ದಾರಿ ಮಾಡಿಕೊಟ್ಟಿತು ಜೊತೆಗೆ 'ಸಾಫ್ಲೆನ್ಸ್' ನ ವಸ್ತುವಿಗೆ ಅಮೆರಿಕ ಸಂಯುಕ್ತ ಸಂಸ್ಥಾನದ 1971ರಲ್ಲಿ ಅಂಗೀಕಾರ ನೀಡಿತು. ಸಾಫ್ಟ್ ಲೆನ್ಸ್ ಗಳು ತಕ್ಷಣವೇ ಹಿತಕರ ಸ್ಥಿತಿಯನ್ನು ಒದಗಿಸುತ್ತವೆ, ಆದರೆ ರಿಜಿಡ್ ಮಸೂರಕ್ಕೆ ಸಂಬಂಧಿಸಿದಂತೆ ಪೂರ್ಣ ಹಿತಕರ ಸ್ಥಿತಿ ಸಾಧಿಸಲು ಹೊಂದಾಣಿಕೆಯ ಅವಧಿ ಅಗತ್ಯವಿರುತ್ತದೆ. ಪಾಲಿಮರ್ ನಿಂದ ತಯಾರಾಗುವ ಸಾಫ್ಟ್ ಲೆನ್ಸ್ ಗಳು ಮುಂದಿನ 25 ವರ್ಷಗಳಲ್ಲಿ ಸುಧಾರಣೆಯನ್ನು ಕಂಡವು, ಪ್ರಾಥಮಿಕವಾಗಿ, ಪಾಲಿಮರ್‌ಗಳನ್ನು ಒಳಗೊಳ್ಳುವ ಪದಾರ್ಥಗಳ ಬದಲಾವಣೆಯಿಂದ ಆಮ್ಲಜನಕದ ಪ್ರವೇಶಸಾಧ್ಯತೆಯನ್ನು ಹೆಚ್ಚಿಸಲಾಯಿತು.
ಬಹುನಾಭಿ ಸಾಫ್ಟ್ ಕಾಂಟ್ಯಾಕ್ಟ್ ಲೆನ್ಸ್ ಗಳ ತಯಾರಿಕೆಯು ಬಹಳ ಜಟಿಲವಾಗಿರುತ್ತದೆ ಹಾಗು ಇದನ್ನು ಅಳವಡಿಸಲು ಹೆಚ್ಚಿನ ಕುಶಲತೆಯ ಅಗತ್ಯವಿರುತ್ತದೆ. ಎಲ್ಲ ಸಾಫ್ಟ್ ದ್ವಿನಾಭಿ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು "ಏಕಕಾಲಿಕ ದೃಷ್ಟಿ" ಎಂದು ಪರಿಗಣಿಸಲಾಗುತ್ತದೆ. ಏಕೆಂದರೆ ದೂರ ಹಾಗು ಸಮೀಪದ ದೃಷ್ಟಿ ಸರಿಪಡಿಸುವಿಕೆಗಳು ಏಕಕಾಲಿಕವಾಗಿ ಅಕ್ಷಿಪಟಕ್ಕೆ ಗೋಚರವಾಗುತ್ತದೆ, ಇದು ಕಣ್ಣಿನ ಸ್ಥಾನವನ್ನು ಪರಿಗಣಿಸುವುದಿಲ್ಲ. ಸಹಜವಾಗಿ, ಕೇವಲ ಒಂದೇ ಒಂದು ದೋಷ ಸರಿಪಡಿಸುವಿಕೆಯು ಸರಿಯಾಗಿರುತ್ತದೆ, ದೋಷ ಸರಿಪಡಿಸುವಿಕೆಯಲ್ಲಿ ತಪ್ಪಾದರೆ ಇದು ಮಸುಕು ದೃಷ್ಟಿಗೆ ಕಾರಣವಾಗುತ್ತದೆ. ಸಾಮಾನ್ಯವಾಗಿ ಮಸೂರಗಳ ಮಧ್ಯಭಾಗದಲ್ಲಿನ ದೂರ ದೃಷ್ಟಿಯನ್ನು ಸರಿಪಡಿಸುವಂತೆ ವಿನ್ಯಾಸಗೊಳಿಸಲಾಗಿರುತ್ತದೆ. ಜೊತೆಗೆ ಸಮೀಪದೃಷ್ಟಿಯ ದೋಷ ಸರಿಪಡಿಸುವಿಕೆಯನ್ನು ಹೊರಭಾಗದಲ್ಲಿ ಮಾಡಲಾಗುತ್ತದೆ, ಅಥವಾ ಇದರ ಪ್ರತಿಕ್ರಮದಲ್ಲಿ ನಡೆಯುತ್ತದೆ.
ಕಾಂಟ್ಯಾಕ್ಟ್ ಲೆನ್ಸ್ ನ ಲಿಖಿತ ಸೂಚಿಯಲ್ಲಿ, ಒಬ್ಬ ನಿರ್ದಿಷ್ಟ ವ್ಯಕ್ತಿಗೆ ಸ್ಪಷ್ಟವಾಗಿ ನಮೂದಿಸಲಾದ ವ್ಯಾಸ ಹಾಗು ಆಧಾರದ ವಕ್ರಾಕೃತಿ ಯನ್ನು ಹೊಂದಿದ ಪರಿಪೂರ್ಣವಾದ ಲೆನ್ಸ್ ನ್ನು ಸೂಚಿಸಬಹುದು. ಹಲವು ತಯಾರಕರು ಬಹಳ ಸೀಮಿತ ಅವಧಿಯಲ್ಲಿ ಲೆನ್ಸ್ ಗಳನ್ನು ತಯಾರಿಸುತ್ತಾರೆ. "ಆಕ್ಯುವುಯೇ" ಸಾಫ್ಟ್ ಲೆನ್ಸ್ ನ್ನು ತಯಾರಿಸುವ ಜಾನ್ಸನ್ & ಜಾನ್ಸನ್ ಸಂಸ್ಥೆಯು, 8.3 ಅಥವಾ 8.7 ಆಧಾರ ವಕ್ರಾಕೃತಿಯನ್ನು ಹೊಂದಿರುವ ಇಂತಹ ಲೆನ್ಸ್ ಗಳನ್ನು ತಯಾರಿಸುತ್ತದೆ, ಜೊತೆಗೆ ಇದು 14.0ನಷ್ಟು ವ್ಯಾಸವನ್ನು ಹೊಂದಿರುತ್ತದೆ-ಇಂತಹ ಲೆನ್ಸ್ ಗಳನ್ನು "ನಿಗದಿಪಡಿಸಿದ ವರ್ಗ"ದವರಿಗೆ ಹೊಂದಾಣಿಕೆಯಾಗುವಂತೆ ವಿನ್ಯಾಸಗೊಳಿಸಿರುತ್ತದೆ. ಇಂತಹ ಲೆನ್ಸ್ ಗಳು ಬಹುತೇಕ ಮಂದಿಗೆ ಹೊಂದಿಕೆಯಾಗುತ್ತದೆ ಅಥವಾ ಕಡೇಪಕ್ಷ ಇದನ್ನು ಧರಿಸುವುದು ಸಾಕಷ್ಟು ಹಿತಕರವೆಂಬಂತೆ ಅವರಿಗೆ ಕಾಣಬಹುದು.
ಸ್ವಲ್ಪಮಟ್ಟಿಗೆ ಪರಿವರ್ತನೆಯಾದ ಅಣುವಿನಲ್ಲಿ, ಸಿಲಿಕೋನ್ ಹೈಡ್ರೋಜೆಲ್ ನ ರಚನೆಯನ್ನು ಬದಲಾವಣೆ ಮಾಡದೇ ಒಂದು ವಿರುದ್ಧ ಗುಂಪನ್ನು ಸೇರಿಸಲಾಗುತ್ತದೆ. ಇದನ್ನು ತನಕಾ ಮನೋಮಾರ್ ಎಂದು ಕರೆಯಲಾಗುತ್ತದೆ ಏಕೆಂದರೆ ಇದರ ಸಂಶೋಧನೆ ಹಾಗು ಸ್ವಾಮ್ಯಹಕ್ಕನ್ನು ಜಪಾನಿನ ಮೆನಿಕಾನ್ . ನ ಕ್ಯೋಇಚಿ ತನಕಾ 1979ರಲ್ಲಿ ಹೊಂದಿದ್ದರು. ಎರಡನೇ ಪೀಳಿಗೆಯ ಸಿಲಿಕೋನ್ ಹೈಡ್ರೋಜೆಲ್ ಗಳಾದ, ಗಾಲಿಫಿಲ್ಕಾನ್ ಹಾಗು ಸೆನೋಫಿಲ್ಕಾನ್ ತನಕಾ ಮಾನೋಮಾರ್ ನ್ನು ಬಳಕೆ ಮಾಡುತ್ತವೆ. ವಿಸ್ಟಕೊನ್ ತನಕಾ ಮಾನೋಮಾರ್ ನ್ನು ಮತ್ತಷ್ಟು ಅಭಿವೃದ್ಧಿ ಪಡಿಸಿದರು ಜೊತೆಗೆ ಇತರ ಅಣುಗಳನ್ನು ಸೇರ್ಪಡೆಗೊಳಿಸಿದರು, ಇದು ಆಂತರಿಕ ಆರ್ದ್ರಕ ಕಾರಕವಾಗಿ ಕಾರ್ಯನಿರ್ವಹಿಸುತ್ತದೆ.
1887ರಲ್ಲಿ, ಲೂಯಿಸ್ . ಗಿರಾರ್ಡ್ ಸಹ ಇದೆ ರೀತಿಯಾದ ಸ್ಕ್ಲೆರಲ್ ರೂಪದ ಕಾಂಟ್ಯಾಕ್ಟ್ ಲೆನ್ಸ್‌ನ ಸಂಶೋಧನೆ ಮಾಡಿದರು.
1930ರಲ್ಲಿ ಪಾಲಿಮೀಥೈಲ್ ಮೆಥಕ್ರಿಲೇಟ್ /ಪ್ಲೆಕ್ಸಿಗ್ಲ್ಯಾಸ್ ನ ಅಭಿವೃದ್ಧಿಗೆ ಮುಂಚೆ ಗಾಜಿನಿಂದ ಊದಲ್ಪಟ್ಟ ಸ್ಕ್ಲೆರಲ್ ಮಸೂರಗಳು ಕಾಂಟ್ಯಾಕ್ಟ್ ಲೆನ್ಸ್ ನ ಏಕೈಕ ಮಾದರಿಯಾಗಿತ್ತು, ಇದು ಮೊದಲ ಬಾರಿಗೆ ಪ್ಲ್ಯಾಸ್ಟಿಕ್ ಸ್ಕ್ಲೆರಲ್ ಲೆನ್ಸ್ ಗಳ ತಯಾರಿಕೆಗೆ ಅವಕಾಶ ಮಾಡಿಕೊಟ್ಟಿತು. 1936ರಲ್ಲಿ, ದೃಷ್ಟಿಮಾಪನಕಾರ ವಿಲಿಯಂ ಫೆಯಿನ್ ಬ್ಲೂಮ್ ಪ್ಲ್ಯಾಸ್ಟಿಕ್ ಮಸೂರಗಳನ್ನು ಪರಿಚಯಿಸಿದರು, ಇದು ಬಹಳ ಹಗುರವಾಗಿಯೂ ಹಾಗು ಹೆಚ್ಚು ಅನುಕೂಲಕರವಾಗಿಯೂ ಇತ್ತು. ಈ ಮಸೂರಗಳು ಗಾಜು ಹಾಗು ಪ್ಲ್ಯಾಸ್ಟಿಕ್ ನ ಸಂಯೋಜನೆಯನ್ನು ಹೊಂದಿದ್ದವು.
ಡಯಾಪ್ಟರ್ಸ್ಗಳಲ್ಲಿರುವ ಪವರ್(ಅಗತ್ಯವಿದ್ದಲ್ಲಿ ಗೋಲಾಕಾರ, ಅಸಮದೃಷ್ಟಿಯನ್ನು ಸರಿಪಡಿಸಲು ಕೇವಲ ಸಿಲಿಂಡರಾಕಾರದ ಲೆನ್ಸ್, ಹೆಚ್ಚುವರಿ ಓದುವಿಕೆಯು ಕೇವಲ ದ್ವಿನಾಭಿ ಲಿಖಿತಸೂಚಿಗೆ ಅಗತ್ಯವಾಗಿರುತ್ತದೆ.)
ಸಿಲಿಂಡರ್ ಅಕ್ಷ (ಸಾಮಾನ್ಯವಾಗಿ ಕೇವಲ "ಅಕ್ಷ" ಎಂದು ಸೂಚಿಸಲಾಗಿರುತ್ತದೆ; ಇದು ಸಿಲಿಂಡರಾಕಾರದ ದೋಷ ಸರಿಪಡಿಸುವಿಕೆಗೆ ಮಾತ್ರ ಕೇವಲ ಅಗತ್ಯವಾಗಿರುತ್ತದೆ)
1999ರಲ್ಲಿ ಆದ ಒಂದು ಪ್ರಮುಖ ಬೆಳವಣಿಗೆಯೆಂದರೆ ಮಾರುಕಟ್ಟೆಗೆ ಮೊದಲ ಬಾರಿಗೆ ಸಿಲಿಕೋನ್ ಹೈಡ್ರೋಜೆಲ್‌ಗಳ ಬಿಡುಗಡೆ. ಈ ಹೊಸ ಪದಾರ್ಥಗಳು ಸಿಲಿಕೋನ್ ನ ಪ್ರಯೋಜನವನ್ನು ನಿರೂಪಿಸಿದವು-ಇದು ಆಮ್ಲಜನಕದ ಪ್ರವೇಶಸಾಧ್ಯತೆಯನ್ನು ಅಧಿಕವಾಗಿ ಹೊಂದಿದ್ದವು-ಜೊತೆಗೆ 30 ವರ್ಷಗಳ ಹಿಂದೆ ಬಳಸಲಾಗುತ್ತಿದ್ದ ಸಾಂಪ್ರದಾಯಿಕ ಹೈಡ್ರೋಜೆಲ್ ಗಳ ಅನುಕೂಲ ಹಾಗು ಪ್ರಾಯೋಗಿಕ ನಿರ್ವಹ
ಣೆಯನ್ನು ಹೊಂದಿದ್ದವು. ಆದಾಗ್ಯೂ ಇತ್ತೀಚಿನವರೆಗೆ ಈ ಮಸೂರಗಳನ್ನು ಆರಂಭದಲ್ಲಿ ಪ್ರಾಥಮಿಕವಾಗಿ ವಿಸ್ತೃತ ಬಳಕೆಗೆ ಸೂಚಿಸಲಾಯಿತು. ಆದರೂ ಇತ್ತೀಚೆಗೆ ನಿತ್ಯವೂ ಧರಿಸಲಾಗುವ ಸಿಲಿಕೋನ್ ಹೈಡ್ರೋಜೆಲ್ ಗಳನ್ನು ಬಿಡುಗಡೆ ಮಾಡಲಾಯಿತು.
ಕೃತಕ ಕಾಂಟ್ಯಾಕ್ಟ್ ಲೆನ್ಸ್ ಗಳು, ಕಾಸ್ಮೆಟಿಕ್ ಲೆನ್ಸ್ ಗಳ ಒಂದು ಮಾದರಿಯಾಗಿದೆ, ಇದು ಪ್ರಾಥಮಿಕವಾಗಿ ಮನೋರಂಜನಾ ಕ್ಷೇತ್ರದಲ್ಲಿ ಬಳಕೆಯಾಗುತ್ತದೆ. ಕಣ್ಣನ್ನು ನೋಟದಲ್ಲಿ ಗೊಂದಲದ ಮತ್ತು ಹಾಗು ಪ್ರಚೋದಿಸುವಂತೆ ಮಾಡಲು ಬಳಸಲಾಗುತ್ತದೆ, ಇದನ್ನು ಸಾಮಾನ್ಯವಾಗಿ ಹಾರರ್ ಚಿತ್ರ ಹಾಗು ಜಾಂಬೀ ಚಲನಚಿತ್ರಗಳಲ್ಲಿ ಬಳಸಲಾಗುತ್ತದೆ. ಈ ಮೂಲಕ ಮಸೂರಗಳು ಒಬ್ಬನ ದೃಷ್ಟಿಯನ್ನು ಅತಿಮಾನುಷವಾಗಿ, ನಿಸ್ತೇಜವಾಗಿ ಹಾಗು ನಿರ್ಜೀವವಾಗಿ ಮಾಡುತ್ತದೆ ಅಥವಾ ಹಲವಾರು ನಿಷಿದ್ಧ ಮಾದಕವಸ್ತುಗಳ ಪ್ರಭಾವದಡಿಯಲ್ಲಿ ಒಬ್ಬನ ಕಣ್ಣುಗುಡ್ಡೆಯ ಸ್ವಾಭಾವಿಕ ನೋಟವನ್ನು ಅನುಕರಿಸಲು ಊದಿಕೊಂಡಿರುವಂತೆ ಕಾಣುತ್ತದೆ.
ಸ್ಕ್ಲೆರಲ್ ಲೆನ್ಸ್ ಗಳು ಕಣ್ಣಿನ ಬಿಳಿಯ ಭಾಗವನ್ನು ಮುಚ್ಚಿ ಹಾಕುತ್ತವೆ ಹಾಗು ಇದನ್ನು ಹಲವು ಕೃತಕ ಲೆನ್ಸ್ ಗಳಲ್ಲಿ ಬಳಸಲಾಗುತ್ತದೆ. ಅವುಗಳ ಗಾತ್ರದಿಂದಾಗಿ, ಈ ಲೆನ್ಸ್ ಗಳ ಅಳವಡಿಕೆಯು ಬಹಳ ಕಷ್ಟಕರವಾಗಿರುತ್ತದೆ ಜೊತೆಗೆ ಇವುಗಳು ಕಣ್ಣಿನ ಚಲನೆಗೆ ಉತ್ತಮ ರೀತಿಯಲ್ಲಿ ಸಹಕರಿಸುವುದಿಲ್ಲ. ಇದನ್ನು ಬಳಸುವವರು ಲೆನ್ಸ್ ಮೂಲಕ ಒಂದು ಸಣ್ಣ ಭಾಗದಿಂದ ವೀಕ್ಷಿಸಬಹುದಾದ ಕಾರಣದಿಂದಾಗಿ ಇವುಗಳು ದೃಷ್ಟಿಗೆ ಹಾನಿಯನ್ನೂ ಸಹ ಉಂಟುಮಾಡಬಹುದು. ಇದರ ಪರಿಣಾಮವಾಗಿ ಸಾಧಾರಣವಾಗಿ ಇದನ್ನು 3 ಗಂಟೆಗಳಿಗೂ ಅಧಿಕ ಕಾಲ ಧರಿಸಲು ಸಾಧ್ಯವಿಲ್ಲ ಏಕೆಂದರೆ ಇವುಗಳು ತಾತ್ಕಾಲಿಕವಾಗಿ ದೃಷ್ಟಿಗೆ ಅಡಚಣೆಗಳನ್ನು ಉಂಟುಮಾಡಬಹುದು.
ಹಲವಾರು ಕಾರಣಗಳಿಗಾಗಿ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಧರಿಸಲು ಜನರು ಆಯ್ಕೆ ಮಾಡಿಕೊಳ್ಳುತ್ತಾರೆ, ಸಾಮಾನ್ಯವಾಗಿ ಅವುಗಳ ಗೋಚರತೆ ಹಾಗು ಕಾರ್ಯಸಾಧ್ಯತೆಗೆ ಇದರ ಬಳಕೆಯಾಗುತ್ತದೆ. ಕನ್ನಡಕಕ್ಕೆ ಹೋಲಿಸಿದರೆ, ಕಾಂಟ್ಯಾಕ್ಟ್ ಲೆನ್ಸ್‌ಗಳಿಗೆ ತೇವದ ವಾತಾವರಣದಿಂದ ಕಡಿಮೆ ಪರಿಣಾಮ ಉಂಟಾಗುತ್ತದೆ. ಅವುಗಳು ಆವಿಯಿಂದ ಆವೃತವಾಗುವುದಿಲ್ಲ ಹಾಗು ದೃಷ್ಟಿಯ ಒಂದು ವಿಶಾಲ ಕ್ಷೇತ್ರವನ್ನು ಒದಗಿಸುತ್ತದೆ. ಹಲವಾರು ಕ್ರೀಡಾ ಚಟುವಟಿಕೆಗಳಿಗೆ ಇದು ಅತ್ಯಂತ ಸೂಕ್ತವೆನಿಸಿದೆ. ಇದರ ಜೊತೆಯಲ್ಲಿ, ಕೆರಟೋಕೋನಸ್ ಹಾಗು ಅನಿಸೇಯಿಕೊನಿಯ ದಂತಹ ದೋಷಪೂರಿತ ಕಣ್ಣಿನ ಪರಿಸ್ಥಿತಿಗಳನ್ನು ಕನ್ನಡಕದ ಮೂಲಕ ನಿಖರವಾಗಿ ಸರಿಪಡಿಸಲು ಸಾಧ್ಯವಿಲ್ಲ.
ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ವಿಶ್ವವ್ಯಾಪಿಯಾಗಿ 125 ದಶಲಕ್ಷ ಜನರು ಬಳಸುತ್ತಾರೆಂದು ಅಂದಾಜಿಸಲಾಗಿದೆ , ಇದರಲ್ಲಿ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ 28ರಿಂದ 38 ದಶಲಕ್ಷ ಜನರು ಹಾಗು ಜಪಾನಿನಲ್ಲಿ 13 ದಶಲಕ್ಷ ಜನರು ಬಳಸುತ್ತಾರೆ. ವಿವಿಧ ಮಸೂರಗಳ ಬಳಕೆ ಹಾಗು ಅವುಗಳ ಬಳಕೆಗೆ ನೀಡಲಾಗುವ ಲಿಖಿತ ಸೂಚಿಯು ದೇಶದಿಂದ ದೇಶಕ್ಕೆ ಗಮನಾರ್ಹವಾಗಿ ಬದಲಾಗುತ್ತದೆ. ಜೊತೆಗೆ ಪ್ರಸಕ್ತದಲ್ಲಿ ಸೂಚಿಸಲಾಗುವ ರಿಜಿಡ್ ಮಸೂರಗಳ ಬಳಕೆಯೂ ಜಪಾನ್, ದಿ ನೆದರ್ಲೆಂಡ್ಸ್ ಹಾಗು ಜರ್ಮನಿಯಲ್ಲಿ 20%ಗೂ ಹೆಚ್ಚಾಗಿದೆ. ಆದರೆ ಸ್ಕ್ಯಾಂಡಿನೇವಿಯಾದಲ್ಲಿ ಇದರ ಬಳಕೆಯು 5%ನಷ್ಟು ಕಡಿಮೆಯಿದೆ.
ಪ್ರೆಸ್ಬಯೋಪಿಯ ಅಥವಾ ಹೊಂದಿಕೆಯ ಕೊರತೆಯನ್ನು ಸರಿಪಡಿಸಲು ಬಹುತೇಕ ಸಾಮಾನ್ಯವಾಗಿ ಬಹುನಾಭಿಸ್ಥ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಬಳಕೆ ಮಾಡಲಾಗುತ್ತದೆ. ಆದಾಗ್ಯೂ, ಮಾನೋವಿಶನ್ ಎಂಬ ಪ್ರಕ್ರಿಯೆಯಲ್ಲಿ ಏಕದೃಷ್ಟಿಯ ಮಸೂರಗಳನ್ನೂ ಸಹ ಬಳಕೆ ಮಾಡಬಹುದು: ಏಕದೃಷ್ಟಿಯ ಮಸೂರಗಳನ್ನು ಒಂದು ಕಣ್ಣಿನ ದೂರದೃಷ್ಟಿ ದೋಷ ಹಾಗು ಮತ್ತೊಂದು ಕಣ್ಣಿನ ಸಮೀಪ ದೃಷ್ಟಿದೋಷವನ್ನು ಸರಿಪಡಿಸಲು ಬಳಕೆ ಮಾಡಬಹುದು. ಪರ್ಯಾಯವಾಗಿ, ಒಬ್ಬ ವ್ಯಕ್ತಿಯು ದೂರ ದೃಷ್ಟಿಯನ್ನು ಸರಿಪಡಿಸಿಕೊಳ್ಳಲು ಏಕದೃಷ್ಟಿಯ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಹಾಗು ಸಮೀಪ ದೃಷ್ಟಿಯನ್ನು ಸರಿಪಡಿಸಿಕೊಳ್ಳಲು ಕನ್ನಡಕಗಳನ್ನು ಬಳಕೆ ಮಾಡಬಹುದು.
1949ರಲ್ಲಿ, "ಪಾರದರ್ಶಕ ಪಟಲದ" ಮಸೂರಗಳನ್ನು ಮೊದಲ ಬಾರಿಗೆ ಅಭಿವೃದ್ಧಿಪಡಿಸಲಾಯಿತು. ಈ ಮಸೂರಗಳು ಮೂಲ ಸ್ಕ್ಲೆರಲ್ ಮಸೂರಗಳಿಗಿಂತ ಬಹಳ ಸಣ್ಣದಾಗಿದ್ದವು, ಏಕೆಂದರೆ ಇವುಗಳು ದೃಷ್ಟಿಯ ಎಲ್ಲ ನೇತ್ರಕ ಮೇಲ್ಮೈಗಿಂತ ಹೆಚ್ಚಾಗಿ ಪಾರದರ್ಶಕ ಪಟಲದ ಮೇಲೆ ಮಾತ್ರ ಕೂರುತ್ತಿತ್ತು, ಜೊತೆಗೆ ಇದನ್ನು ದಿನದಲ್ಲಿ ಹದಿನಾರು ಗಂಟೆಗಳ ಕಾಲ ಧರಿಸಬಹುದಾಗಿತ್ತು. ಪಾರದರ್ಶಕ ಪಟಲದ ಮಸೂರಗಳು 1960ರ ದಶಕದಲ್ಲಿ ಒಟ್ಟಾರೆಯಾಗಿ ಗಮನವನ್ನು ಸೆಳೆದ ಮೊದಲ ಕಾಂಟ್ಯಾಕ್ಟ್ ಮಸೂರಗಳೆನಿಸಿದವು. ಏಕೆಂದರೆ ಮಸೂರಗಳ ವಿನ್ಯಾಸವು ಸುಧಾರಿತ ತಯಾರಿಕೆ ತಂತ್ರಜ್ಞಾನದೊಂದಿಗೆ ಹೆಚ್ಚು ಆಧುನಿಕವಾಗಿತ್ತು.
ಮೊದಲಿಗೆ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಗಾಜಿನಿಂದತಯಾರಿಸಲಾಗುತ್ತಿತ್ತು, ಇದು ಕಣ್ಣಿಗೆ ಕಿರಿಕಿರಿಯನ್ನು ಉಂಟುಮಾಡುತ್ತಿತ್ತು ಜೊತೆಗೆ ಇದನ್ನು ಹೆಚ್ಚಿನ ಸಮಯ ಧರಿಸಲು ಸಾಧ್ಯವಾಗುತ್ತಿರಲಿಲ್ಲ. ಆದರೆ ವಿಲ್ಲಿಯಮ್ ಫೆಯಿನ್ ಬ್ಲೂಮ್ ಪಾಲಿಮೀಥೈಲ್ ಮೆಥಕ್ರಿಲೆಟ್ ನಿಂದ ತಯಾರಿಸಿದ ಮಸೂರಗಳನ್ನು ಪರಿಚಯಿಸಿದಾಗ, ಕಾಂಟ್ಯಾಕ್ಟ್ ಗಳನ್ನು ಧರಿಸುವುದು ಬಹಳ ಸುಲಭವಾಯಿತು. ಈ ಲೆನ್ಸ್ ಗಳನ್ನು ಸಾಮಾನ್ಯವಾಗಿ "ಕಠಿಣ" ಮಸೂರಗಳೆಂದು ಕರೆಯಲಾಗುತ್ತಿತ್ತು(ಈ ಪದವನ್ನು ಕಾಂಟ್ಯಾಕ್ಟ್ ಲೆನ್ಸ್ ಗಳ ಇತರ ವಿಧಗಳಿಗೆ ಸೂಚಿಸಲಾಗುತ್ತಿರಲಿಲ್ಲ).